Repka: Žestoke kazne Srbiji i Albaniji – Zvornik Danas\nNaslovna/SPORT/Repka: Žestoke kazne Srbiji i Albaniji\nFudbalski savezi Srbije i Albanije suočiće se sa žestokim kaznama zbog incidenata koji su prethodili prekidu kvalifikacionog meča za Evropsko prvestvo 2016, ali najvjerovatnije da nijedna reprezentacija neće biti isključena iz daljeg toka takmičenja.\nSmatra ovo član Disciplinske komisije i generalni sekretar češkog fudbalskog saveza Rudolf Repka, koji je dodao da će odluka u ovom slučaju biti donesena u novembru, odnosno nakon što se završi istraga, prenose Nezavisne novine.\n„Donijećemo odluku sredinom novembra, jer je u pitanju veoma komplikovan slučaj“, rekao je Repka.\nNaveo je da će 23. oktobra biti jedino poznat ishod prekinutog meča, dok za odluke o eventualnim sankcijama treba još vremena.\n„Mislim da će oba fudbalska saveza – i srpski i albanski – biti žestoko kažnjeni, a da će prekinuti meč biti odigran ponovo na neutralnom terenu i bez navijača“, kazao je Repka.\nI drugi meč između ovih selekcija, kako je rekao, biće odigran na neutralnom terenu.\nMeč između Srbije i Albanije u Beogradu prekinut je u prvom poluvremenu, kada je bespilotna letjelica, odnosno dron, nadlijetala teren noseći zastavu velike Albanije, koju je potom skinuo srpski reprezentativac Stefan Mitrović.\nTakva reakcija Mitrovića izazvala je ljutnju kod gostujućih igrača i uslijedila je tuča između igrača, članova stručnih štabova, pa čak i navijača koji su utrčali na teren. Dok su se gostujući igrači kretali prema tunelu, prema njima su srbijanski navijači bacali razne predmete, pa čak i pokušavali da se lično obračunaju s njima.\nPredsjednik UEFA Mišel Platini ocijenio je ovaj incident neprihvatljivim, nakon čega je otvorena istraga.\nalbanija kazne repka srbija uefa\nBarbara Berluskoni: “San Siro” ne ispunjava zahtjeve Milana\nPavlović dobitnik specijalnog priznanja za sportski rad


Naš kamp 2019.\nMesto susreta najtalentovanijih mladih rukometaša\nRukometni kamp „Bogdan Rodić“ treći put zaredom otvara vrata najtalentovanijim mladim sportistima.\nOvog puta u Novom Sadu od 1. do 7. jula igrači juniorske reprezentacije će se, svi na jednom mestu, okupiti i tokom 7 dana kampa vođeni izabranim stručnim štabom biti spremni za nova takmičenja i pobede koje su pred njima.\nFondacija Univerexport otvara svoja vrata mladim rukometašima počev od 2017. godine od kada se održava besplatan rukometni kamp, prvi ovakve vrste u zemlji i regionu. Uz selektovane mlade igrače i stručni kadar, nesebičnu podršku Rukometnog Saveza Srbije, kamp postaje mesto susreta reprezentacije koja se okuplja i trenira zajedno.\nUz moto da talenat treba prepoznati, gajiti i dati mu vetar u leđa, oko dve stotine dece je do sada bilo deo ovog kampa, a misija besplatnog rukometnog kampa jeste da prepoznaje važnost trajnijeg ulaganja, rekao je idejni tvorac ove priče Đordje Ćirković.\nRad na Kampu, u potpunosti, se poklapa sa obavezama juniorske reprezentacije Srbije čiji stručni štab predvodi Boris Rojević. „Sada je napolju preko 35 stepeni a mi u hali Slana Bara imamo idealne uslove. Svi znamo koliko teško je danas naći novac za rukomet, zahvaljujući Fondaciji ovi momci ja imamo sve što nam treba, na nama je samo da treniramo. Posla ima mnogo i nemamo vremena za gubljenje, radićemo u skladu sa vremenskim prilikama, pakleno“.\nU nedelju 7. jula, u okviru kampa Bogdan Rodić, odigraće se utakmica izmedju najboljih juniora i najboljih kadeta, naših reperezentativaca, a sve u svetlu priprema pred prvenstvo Evrope, do koga je ostalo još samo dve nedelje.


“Bečki točak” Dušana Savića na makedonskom – Bookvar\nKritički vodič i The Best Serbian films promovisani u Banjaluci\n“Bečki točak” Dušana Savića na makedonskom\nU izdanju izdavačke kuće „Almanah“, u Skoplju je izašao iz štampe makedonski prevod romana „Bečki točak“, čiji je autor poznati srpski književnik Dušan Savić koji živi i radi na relaciji Sombor – Beč.\n„Viensko trkalo“, koje je sa srpskog prevela Asude Abdul Kočan, ugledalo je svetlo na makedonskom jeziku uz materijalnu pomoć Ministarstva kulture i informisanja Republike Srbije, u okviru Projekta za afirmisanje srpske književnosti u inostranstvu.\nNa kraju makedonskog prevoda Savićevog romana, dat je i prikaz srpske književne kritičarke Ljiljane Tot, u kojem se navodi da je „Bečki točak“ „priča o profesoru književnosti Nikoli Miriću koji na samom početku raspada bivše Jugoslavije, osećajući se kao ugrožen Srbin u Hrvatskoj, odlazi sa jednim koferom i skromnom ušteđevinom u Beč. Iako glavni junak romana nema želju da se bavi istorijom, politikom, ideologijom i balkanskom dramom, iz drugog ili trećeg plana neprestano izbijaju činjenice, sećanja, traume i situacije koje svedoče o generacijama nesrećnika kojima su ratovi i ideologije uništavale živote do te mere da im ni mirnovremenski intervali nisu mogli da poprave i zaleče rane…“\nPosle „Bečkog točka“, skopski „Almanah“ ima u planu prevođenje još jednog Savićevog dela na makedonski jezik. Reč je o njegovom drugom romanu „Porajmos“, koji je srpskoj čitalačkoj publici poznat još i kao „roman o Aušvicu“. To je priča o večitoj i bolnoj temi holokausta koja je ispričana kroz sudbinu trojice junaka sa prostora Jugoslavije, čije su se sudbine preplele za vreme njihovog zatočeništva na istom poprištu zločina.


RIK: Vučiću 55,13 odsto glasova, Vučić: Nova vlada u zakonskom roku - Sputnjik Srbija\n13:32 08 Jul 2020\n© Tanjug / Rade Prelić © Tanjug / Jaroslav Pap\n21:01 03.04.2017 (osveženo 21:02 03.04.2017) Preuzmite kraći link\nVučić: Vlada u zakonskom roku\nPremijer i izabrani predsednik Srbije Aleksandar Vučić, ponovio je u izjavi za RTS da će nova vlada biti u zakonskim rokovima.\nUpitan da li će ta vlada biti rekonstruisana ili u sadašnjem sastavu i da li ima već neko rešenje za premijera, Vučić kaže:\n"Vlada će biti u zakonskim rokovima, radićemo zajedno kao tim. O rešenjima je prerano da govorimo. Znam šta su predsednička ovlašćenja, oni znaju šta su druga ovlašćenja. Važno je da nastavimo sa rastom, spuštanjem deficita, poboljašnjem standarda, rastom penzija i plata", rekao je Vučić.\nVujanović čestitao Vučiću pobedu\nPredsednik Crne Gore Filip Vujanović čestitao je danas u Mostaru Aleksandru Vučiću pobedu na predsedničkim izborima i izrazio uverenje da će Vučić sa te odgovorne dužnosti nastaviti politiku doprinosa stabilnosti regiona.\n„Imao sam čast da neposredno nakon pobede na izborima razgovaram sa Aleksandrom Vučićem i čestitam mu na pobedi u ambijentu koji je kompletna međunarodna zajednica ocenila kao demokratski", rekao je Vujanović novinarima posle sastanka sa Vučićem u Mostaru.\nRepublika: Pobedom Vučića Srbija nije razočarala Evropu\nSrbija nije razočarala Evropu, mladi premijer proevropske orijentacije, reformator i liberal-konzervativac Aleksandar Vučić pobedio je na predsedničkim izborima u Srbiji, piše italijanska "Republika".\nAutor Andrea Tarkvini navodi da je u prvim večernjim časovima nakon jučerašnjeg zatvaranja birališta "u prestonici ključne države Balkana" Beogradu objavljeno da je Vučić dobio "najmanje 56 odsto" glasova.\nNavodi se da su "birači podržali strategiju Vučića koji je na čelu vlade od 2014, dakle strategiju pregovora sa Briselom za ulazak u EU što je pre moguće, ubrzanih reformi za modernizaciju ekonomije, neutralnosti koja je ipak proevropska orijentisana između NATO i Moskve i na kraju, ali i najmanje bitno, pokušaja dijaloga s okolnim zemljama, svim državama nastalim raspadom Jugoslavije i Albanijom".\nZukorlić: Dobro je što su Bošnjaci glasali za Vučića\nNarodni poslanik Bošnjačke demokratske zajednice Sandžaka Muamer Zukorlić ocenio je da je dobro što su Bošnjaci poslušali svoje političke predstavike i izašli na predsedničke izbore u Srbiji i glasali za aktuelnog premijera Aleksandra Vučića.\nĐukanović: Izbor Vučića novi podticaj jacanju stabilnnosti\nPredsednik vladajuće Demokratske partije socija Milo Đukanović uveren je da će izbor aktuelnog premijera Aleksandra Vučića za predsednika Srbije biti novi podsticaj za integracionim procesima, jačanju stabilnosti i daljem demokratskom i ukupnom razvoju Srbije.\n"To će imati efekte i za region u celini", poručio je Đukanović, uz čestitku Vučiću na izboru za predsednika Srbije.\nKladioničar izgubio pola miliona dinara na Raduloviću\nNajveći gubitnik na jučerašnjim izborima, prema pisanju Blica, je kladioničar koji je uplatio pola miliona dinara na broj glasova koji će osvojiti kandidat za predsednika Saša Radulović.\nOn je naime uložio 500.000 dinara po kvoti 1,85 da će Radulović osvojiti više od 2,3 odsto glasova.\nRadulović je, međutim, osvojio svega oko1,4 odsto glasova, čime je ovog kladioničara učinio, navodi list, najvećim gubitnikom proteklih izbora.\nPotencijalni dobitak njegovog tiketa iznosio je 925. 000 dinara.\nMisija PSSE: Izbori mirni, birači slobodno odlučivali\nDelegacija Parlamentarne skupštine Saveta Evrope, koja je nadgledala predsedničke izbore u Srbiji, saopštila je da je na dan glasanja, na biračkim mestima na kojima su bili, sve proteklo mirno i sve je bilo dobro organizovano.\nSkot: Pobeda Vučića opredeljene za prosperitetnu Srbiju\nAmbasador SAD u Beogradu Kajl Skot izjavio je danas da pobedu premijera Aleksandra Vučića na predsedničkim izborima vidi kao opredeljenje birača za dosadašnju politiku i prosperitetnu budućnost Srbije.\nVučić sa ambasadorom SAD, "dan posle"\nVučiću česititke uputili predsednik Belorusije Aleksandar Lukašenko i hrvatska predsednica Kolinda Grabar Kitarović.\nStefanović: Nije doneta bilo kakva odluka o novom premijeru\nFunkcioner SNS Nebojša Stefanović izjavio je danas da nije doneta bilo kakva odluka o tome ko će biti novi premijer Sbrije, a kad bude doneta, biće, uveren je, najbolja s gledišta interesa građana.\nPortparol predsednika Rusije Dmitrij Peskov je izjavio novinarima da Moskvi imponuje pobeda Aleksandra Vučića na predsedničkim izborima u Srbiji, jer se on zalaže za razvoj odnosa između dve zemlje.\n„Srbija je naš strateški partner. Mi veoma držimo do naših odnosa koje imaju i duboke istorijske korene i veoma veliku današnjicu i perspektivnu budućnost. Naravno, u Moskvi pozdravljaju sve snage političkog establišmenta Srbije koje se zalažu za dalji razvoj naših bilateralnih odnosa. Znate, gospodin Vučić je pristalica toga. U tom smislu, nama veoma imponuje to što je uspeo da održi pobedu na izborima“, rekao je Peskov.\nPutin čestitao Vučiću: Očekujem dalji razvoj partnerstva\nMond: Vučić — moćni čovek na Balkanu u jeku krize\nSrbin Aleksandar Vučić, moćni čovek na Balkanu u jeku krize - tako pariski „Mond“ vidi srpskog premijera u tekstu u kojem daje profil izabranog njegov profil nakon jasne pobede na predsedničkim izborima. „Mond“ ističe da se Vučić nametnuo kao „moćni čovek Srbije“ otkako je postao premijer, 2014, godine, „svakako više nego ijedan drugi čovek na vlasti“ posle Slobodana Miloševića.\nMogerini čestitala Vučiću\nGojković: Izbor novog premijera posle 31. maja\nPredsednica Narodne Skupštine Maja Gojković izjavila je da mandat odlazećem predsedniku Tomislavu Nikoliću ističe 31. maja, nakon čega će uslediti konsultacije izabranog predsednika države sa partijama i izbor predsednika vlade.\nU Beču izlaznost više od 70 odsto\nIPSOS: Glasovi sa Kosova neće promeniti redosled\nBlic: Vučić ubedljivo i u Beogradu\nAleksandar Vučić odneo je ubedljivu pobedu i u glavnom gradu sa 44,7 odsto glasova građana, navodi "Blic" na osnovu preliminarnih rezultata jednog stranačkog izbornog štaba. Prema prvim prebrojanim rezultatima, odmah posle njega najviše poverenja pridobio je Saša Janković ispred grupe građana „Za Srbiju bez straha“, i to 23,3 odsto glasova. Ljubiša Beli Preletačević, lider pokreta „Sarmu probo nisi“, uzeo je 12,9 odsto glasova, dok je Vuka Jeremić kao predsednika videlo 6,1 odsto Beograđana, navodi Blic.\nNajnoviji podaci iz RIK-a: Vučiću 55,09 odsto glasova\nPrema podacima na osnovu 90,86 odsto obrađenog biračkog materijala, Saši Jankoviću pripalo je 16,26 odsto glasova, Luki Maksimoviću 9,04 odsto, a Vuku Jeremiću 5,33 odsto, dok je Vojislav Šešelj osvojio 4,47 odsto glasova. Glasalo je ukupno 54,63 odsto birača.\nVučić nakon izborne pobede ide u Mostar\nPremijer Srbije Aleksandar Vučić sastaće se danas u Mostaru sa hrvatskim članom Predsedništva Bosne i Hercegovine Draganom Čovićem.


Od vinara s ljubavlju - vino.rs\nsreda, 17 april 2019 14:56\nDok su plamenovi još sukljali visoko u nebo u centru Pariza, a katedrala građena puna dva veka nestajala noseći sa sobom u prah istoriju dugu više od osam vekova, bogati ljudi Francuske ali i ostatka sveta su za trenutak osetili potrebu da učestvuju u obnovi univerzalne svetinje. Tako su Bernar Arno, vlasnik grupe LVMH i Fransoa Pino (Pinault) u čijem posedu je jedna od najčuvenijih svetskih vinarija Château Latour, momentalno izdvojili preko 300 miliona evra za rekonstrukciju što je suma za koju bi se otprilike moglo izgraditi nekoliko katedrala sličnih gabarita. No, najvažnija je želja, spremnost i mogućnost da se pomogne u ovom trenutku.\nPrvi ponudio novac, Fransoa Pino vlasnik Château Latour, sa suprugom Selmom Hajek\nA mogućnost je zbilja velika jer grupa LVMH i porodica Arno, pored svega ostalog što ima i čime se bavi poseduje vinarije Château Cheval Blanc, Château d’Yquem, Krug, Moët Hennesey kao i modni brend Louis Vuitton. Ova grupacija momentalno je ponudila 200 miliona evra i svaku drugu moguću vrstu pomoći, ali je ipak prvi reagovao Fransoa Pino sa obećanih 113 miliona. Njegova priča se ne završava sa čuvenim vinskim brendom Château Latour, već poseduje još brojna imanja u SAD i Francuskoj među kojima su najpoznatija Eisele Vineyard Estate u dolini Napa, Clos de Tart u Burgundiji i Château Grillet na severu Rone. Istovremeno, njegova druga kompanija vlasnik je brendova Yves San Laurent i Gucci, ali i aukcionarske kuće Christie’s.\nBernar Arno, vlasnik vinarija Château Cheval Blanc, Château d’Yquem, Krug, Moët Hennesey, vodi na listi donatora za obnovu katedrale Notr Dam\nNo, nisu samo superbogataši udružili snage u nuđenju pomoći za obnovu. Vlasnici vinarija Château Montrose i Clos Rougeard, Martin i Olivie Bojge (Bouygues) priložili su desetak miliona evra dok je Charlois grupa, poznata po proizvodnji predmeta od hrastovine, posebno barik buradi brendova Saury, Berthomieu, te Leroi (osnovane od najstarije konjak kuće na svetu), ponudila vrhunsku drveni građu za obnovu katedrale.


Privremeno finansiranje stvara probleme u pojedinim institucijama na nivou BiH - NTV Arena\nProblemi zbog neusvajanja budžeta institucija BiH izlaze na vidjelo, te je Savjet ministara morao da interveniše i preusmjeri iz resora pravde 1,8 miliona maraka na račun novoizgrađenog zatvora u Vojkovićema jer je ponestalo novca, ne samo za plate osoblja, već i za hranu i lijekove zatvorenika.\nOdluku o preraspodjeli dijela novca u 2021. iz Ministarstva pravde na račun Zavoda za izvršenje krivičnih sankcija, pritvora i drugih mjera BiH, poznatijeg kao “državni zatvor”, koji je lani počeo sa radom, donesena je na sjednici Savjeta ministara u četvrtak.\nNakon tog zasjedanja kratko je saopšteno da je preraspodjelom budžetskih sredstava omogućeno Zavodu da redovno izmiruje svoje obaveze, a iz odluke koja je bila pred ministrima, a koja je u posjedu “Glasa Srpske”, vidljivo je da je još krajem septembra počelo da ponestaje novca.\nRačunica, koju su nadležni prihvatili, pokazala je da im nedostaje gotovo dva miliona maraka za normalno funkcionisanje i izvršavanje zadataka. Prema usvojenoj odluci, sumom od 1,8 miliona, u određenim iznosima, pokriće račune za bruto plate i naknade, naknade troškova zaposlenih, te ugovorene i druge posebne usluge.\n– S obzirom na činjenicu da budžet institucija BiH za 2021. nije donesen i da Zavod, kao i drugi, funkcioniše na bazi odobrenih sredstva u budžetu za 2020. godinu, u skladu sa odlukama o privremenom finansiranju, i pored restriktivnog trošenja, Zavod se već krajem devetog mjeseca našao u problemu sa nedostatkom novca za normalno funkcionisanje i ispunjavanje zakonom propisanih obaveza – istaknuto je u odluci.\nUz to, podsjećaju i da je njihov budžetski zahtjev iz 2020. godine umanjen za 1,5 miliona i kao takav usvojen.\n– U decembru, po završenim konkursima, treba novac obezbijediti za nova 53 radnika, pa ne iznenađuje da nedostaju sredstva za ove namjene potrebna do kraja 2021. godine – piše u obrazloženju koje je prihvatio Savjet.\nU Zavodu tvrde da su maksimalno smanjili potrošnju da bi izmirili osnovne obaveze, ali da ni to nije pomoglo.\n– Ni takvim načinom potrošnje nije bilo moguće obezbijediti nedostajuća sredstva za plate i naknade zaposlenih, hranu za zatvorena i pritvorena lica, plate radno angažovanih zatvorenika, bolničko liječenje, lijekove i ugovore o djelu za angažovanje doktora medicine, jer su troškovi znatno veći od onih odobrenih u budžetu za 2020. godinu – istaknuli su upućeni.\nPrema njihovim projekcijama, samo za nabavku materijala treba dodatnih 400.000 maraka, a u okviru te stavke planirala je nabavka lijekova, hrane, materijala za čišćenje.\nTags: bih, finansiranje, rs, savjet ministara, zatvor, zemlja


Objavljeni zvanični rezultati izbora - Kosovo 2.0\nPiše Ngadhnjim Avdyli - 29.06.2017\nPAN ima 39 poslanika, Samoopredeljenje 32, LAA 29.\nViše od 700.000 građana Kosova – 41,3 odsto biračkog tela – glasalo je na prevremenim parlamentarnim izborima održanim 11. juna na Kosovu, podaci su koje je Centralna izborne komisija (CIK) predstavila zajedno sa konačnim rezultatima glasanja.\nZvanični rezultati pokazuju da je koalicija PDK-AAK-Nisma (PAN) osvojila najveći broj glasova — 33,74 odsto od ukupnog broja. Prate ih prate Samoopredeljenje, sa osvojenih 27,49 odsto, i koalicija LDK-AKR-Alternativa (LAA) sa 25,53 procenata. Ovi rezultati su otkrili ko će činiti novu kosovsku zakonodavnu vlast.\nKoalicija PAN će imati 39 poslanika u Skupštini Kosova, Samoopredeljenje 32, a koalicija LAA — 29 poslanika. Potvrđeno je da je Samoopredeljenje stranka koja je značajno ‘porasla’ u poređenju sa glasovima koje je dobila na izborima 2014; Samoopredeljenje je na tim izborima osvojilo samo 13,59 odsto ukupnog broja glasova i 16 poslaničkih mesta, dok je na ovim izborima dupliralo broj svojih poslanika, zamenjujući PDK kao najveću partiju u tom smislu.\nOd svih kandidata za premijera, Aljbin Kurti iz Samoopredeljenja je osvojio najviše glasova (143.642), a prati ga kandidat koalicije LAA, Avdulah Hoti iz LDK-a, sa 115.658.\nNa osnovu broja poslanika i procenta glasova, PDK je bila najveća partija od 2007. godine. Međutim, ova stranka je sada osvojila 23 mesta u Skupštini, što znači da se nalazi iza Samoopredeljenja. Koalicioni partner PDK-a, AAK — čiji je lider Ramuš Haradinaj bio kandidat koalicije PAN za premijera — osvojila je 10, dok je njihov koalicioni partner Nisma osvojio 6 poslaničkih mesta.\nOvogodišnji rezultati izbora predstavljaju najslabiji učinak LDK-a od formiranja stranke pre 28 godina. LDK je uspela da obezbedi samo 23 mesta, a njen koalicioni partner AKR ima četiri. Druga dva mesta drugog koalicionog partnera LDK-a, Alternative, biće namenjena poslanicima Mimozi Kusari-Lilja i Iljiru Dedi.\nOd svih kandidata za premijera, Aljbin Kurti iz Samoopredeljenja je obezbedio najviše glasove (143.642), a prati ga kandidat koalicije LAA, Avdulah Hoti iz LDK-a. Kandidat PAN-a za premijera, Ramuš Haradinaj, dobio je 101.994 glasa, što je manje od 129.818 glasova koje je osvojio koalicioni partner i lider PDK-a, Kadri Veselji, koji se našao na vrhu liste kandidata sa najviše osvojenih glasova.\nPošto je CIK objavio zvanične rezultate, predsednik Tači mora da sazove konstitutivnu sednicu Skupštine na kojoj će najveća parlamentarna grupa, PAN, predložiti predsedavajućeg,, a kako bi se utabala staza za formiranje Vlade. (Za više informacija o daljim koracima, pogledajte ovde.)\nTrka za poslanička mesta u parlamentu je učinila da nekoliko dobro poznatih bivših poslanika ostane van Skupštine Kosova. Zamenici lidera PDK-a, Hajredin Kuči i Arsim Bajrami, nisu uspeli dobiti dovoljno glasova da bi ušli u Skupštinu, iako su bili poslanici ili Vladini zvaničnici još od 2007. godine.\nJedan od najkritičnijih glasova u PDK-u, Nait Hasani, koji je bio poslanik u prošlom skupštinskom sazivu, takođe nije uspeo osvojiti dovoljno glasova da bi ušao u novi sastav. Hasani se u toj stranci protivio mnogim odlukama PDK pod vođstvom Veseljija, uključujući neka od najkontroverznijih pitanja s kojima se prošli saziv suočavao: Zajednica srpskih opština i granična demarkacija sa Crnom Gorom. Hasani se javno protivio zvaničnim stavovima svoje partije; njegovo ime se početkom ove godine pojavilo u objavljenim prisluškivanim razgovorima pod nazivom ‘Pronto’ koje je objavio Insajderi, a gde su neki zvaničnici PDK-a čuti kako govore protiv svoje partije.\nOdređeni broj imena na novoj PAN-ovoj listi kandidata jesu deca poznatih roditelja, dok su neki mediji izveštavali o tome da je reč o kandidatima koji su nasledili porodične mandate, jer ranije nisu bili prisutni na političkoj sceni, niti su bili na nekim položajima koji iziskuju stručnost. Među njima je Mergim Ljuštaku (PDK) koji se našao na 6. mestu, sin Samija Ljuštakua, gradonačelnika Srbice, protiv koga je podignuta optužnica za ratne zločine. Takođe novi poslanik PDK-a je Andin Hoti, sin Ukšina Hotija, koji je nestao u vreme kada je bio politički zatvorenik devedesetih godina. Nećaka predsednika Tačija, Evđeni Tači-Draguša, takođe je novoizabrana poslanica PDK-a.\nUprkos tome što je izrazio svoju nameru da pristupa AAK-u da bi ušao u skupštinu, Matoši nije uspeo da osvoji dovoljan broj glasova za poslaničko mesto.\nAAK je na svoju izbornu listu ove godine stavila nova imena. Među njima je bio Muharem Nitaj, bivši novinar koji je deo saveta za članstvo ove partije i jedan od najbližih ljudi Ramuša Haradinaja, mada nije uspeo da osvoji dovoljno glasova za poslaničko mesto.\nHalil Matoši, poznati publicista, još jedno je ime koje se našlo na listi kandidata AAK-a za predizbornu kampanju, iako se ranije zvanično izjašnjavao protiv stavova partije, posebno kada je reč o graničnoj demarkaciji sa Crnom Gorom i Zajednici srpskih opština. Uprkos tome što je izrazio svoju nameru da pristupa AAK-u da bi ušao u skupštinu, Matoši nije uspeo osvojiti dovoljan broj glasova za poslaničko mesto.\nS druge strane, Daut Haradinaj, koji je bio poslanik u prošlom sazivu Skupštine, izrazio je svoju želju da ne bude ponovo izabran, jer je hteo više da se bavi ogrankom AAK-a u Dečanima; on se, po broju osvojenih glasova, našao na četvrtom mestu na PAN-ovoj listi.\nPored ovog velikog porasta u broju glasova, Samoopredeljenje ima i niz novih imena ljudi koji ulaze u Parlament. Jedan je portparol Frašer Krasnići, uprkos tome što se našao na 58. mestu na listi kandidata Samoopredeljenja za poslanike. On se našao na listi kandidata zajedno sa troje aktivista koji su optuženi da su izveli terorističke napade na Skupštinu Kosova. Njegov uspeh čini Krasnićija prvim poslanikom u Skupštini koji je zvanično optužen za terorizam.\nGradonačelnik Prištine, Špend Ahmeti, osvojio je drugi po redu broj glasova Samoopredeljenja, iza Aljbina Kurtija, koji je osvojio najviše glasova od svih kandidata na izborima. Očekuje se da će Ahmeti odustati od svog poslaničkog mesta, jer ne može biti na toj funkciji s obzirom na to da je već gradonačelnik; on je nagovestio da će ponovo biti kandidat ove partije za gradonačelnika na lokalnim izborima koji će se održati u oktobru.\nNekoliko novih regruta LDK-a u predizbornoj kampanji, poput Ljumira Abdidžikua i Dritona Seljmanaja, uspeli su da uđu u Skupštinu.\nJedna od centralnih ličnosti Samoopredeljenja, Dardan Molićaj, koji je trenutno generalni sekretar partije, takmičio se za poslaničko mesto na ovogodišnjim izborima prvi put i našao se na trećem mestu po broju glasova u partiji, ispred lidera Visara Imerija i suosnivača i šefa parlamentarne grupe Samoopredeljenja Glauka Konjufce.\nJoš jedan kandidat Samoopredeljenja koji se prvi put takmičio na ovim izborima i osvojio mesto u Skupštini, jeste Dukađin Gorani; ovaj novoizabrani poslanik je ranije bio savetnik Hašima Tačija dok je ovaj bio premijer. Njegova kandidatura u Samoopredeljenju je propraćena velikom medijskom pažnjom imajući u vidu tenzije između njegove partije i Tačija, a pored ličnih veza Goranija i aktuelnog predsednika države.\nLista sa kandidatima koalicije LAA izazvala je brojne kontroverze kada je objavljena, a zbog sumnji da su kritičari u toj partiji uklonjeni, kao i Vjosa Osmani koja je postavljena na 81. mesto. Osmani je poznata kao jedan od najvećih internih kritičara svoje partije, posebno zbog stava prema koalicionoj vladi koju je LDK 2014. formirala sa PDK-om. Uprkos svom rangu u partiji, Osmani je ipak uspela da osvoji 60.000 glasova, zbog čega se, po broju glasova, našla na drugome mestu u stranci.\nNekoliko novih regruta LDK-a u predizbornoj kampanji, poput Ljumira Abdidžikua i Dritona Seljmanaja, uspeli su da uđu u sastav Skupštine. Oni su među poslanicima za koje se najviše glasalo u okviru koalicije LAA. Istovremeno, Naser Osmani, protiv koga je podignuta optužnica za nezakonitu privatizaciju fabrike FAN u Podujevu — za koju se veruje da je oštetila državni budžet za milione evra — nije uspeo da uđe u Skupštinu. Od onih poslanika LDK-a koji su se kandidovali da ponovo budu izabrani, on je jedini koji nije obezbedio dovoljno glasova.\nBivši predsednik Behdžet Pacoli je uspeo da se vrati u Skupštinu Kosova, nakon što njegova partija AKR nije prešla izborni prag na izborima 2014. godine. Jedno od mesta AKR-a u Skupštini će dobiti pevač turbo-folka, Ljabinot Tahiri.\nOstalih 20 mesta, od ukupno 120 u Skupštini, rezervisano je za predstavnike manjina; 10 su osvojili Srbi, od čega je devet mesta dobila Srpska lista koju je podržao Beograd, ali poslaničko mesto nije osvojio lider te liste, Slavko Simić. Biće i tri bošnjačka predstavnika, dvoje turskih, dvoje aškalijskih i po jedan predstavnik iz romske, egipćanske i goranske zajednice K


Najbolji posao u Srbiji: podela tuđih para uz pomoć korumpiranih direktora\nPranje para u Dunavu\nVeć skoro pola veka Dunav osiguranje postoji na ovim prostorima, i lider je, ali je poslovanje u plusu najčešće obezbeđivano prevarama, kako klijenata, tako i same države Srbije. Sa druge strane, milionske sume su na volšeban način završavale na računima preduzeća koja nemaju nikakve reference, osim što se "tale" sa direktorima Dunava.\nKompanija Dunav osiguranje a.d. je jedan od najvećih i najstarijih osiguravajućih zavoda no ovim prostorima. Osnovana je 1963. godine, a od 2004. godine, njen uplaćeni novčani kapital iznosi 74.259.279,97 evra. U 2011. godini je Dunav ostvario ukupne poslovne prihode od 17.172.890.000 dinara. Pitanje je jedino koliko je od toga zarađeno legalnim putem, a koliko prevarama.\nKrajem 2011. godine je Dunav napravio dogovor sa vladom Republike Srbije po kome država preuzima potraživanja kompanije od određenih državnih firmi u restruktuiranju.\nNa spisku od oko 100 firmi čija dugovanja je preuzela država nalazi se i određen broj onih koji su redovno izmirivali svoje obaveze, kao na primer: Mostogradnja, Tehnohemija, Internacional CG...\nTako uzimajući pare i kada je to po zakonu i kada nije, Dunav je ostvario prihode koje je posle mogao da arči kako se ćefne rukovodstvu. Značajno su tako povećani troškovi poslovanja koji za prva tri kvartala tekuće godine iznose 6.696.994.000 dinara, što je povećanje u visini od 174,23 odsto u odnosu na isti period 2008. godine. Rast troškova reklame i propagande je u odnosu na isti period 2008. u prva tri kvartala ove godine iznosio čak 381,63 odsto.\nČesto se dešavalo da kompanija zaključi ugovore vredne i po više desetina miliona dinara sa preduzećima koja su nedavno osnovana, nemaju zaposlene i imaju minimalni osnivački ulog. Tako je na primer Mikrofilm sistem registrovan za fotografske usluge sa upisanim kapitalom od 160.000 dinara, a samo za prvih devet meseci ove godine Dunav mu je za usluge mikrofilmovanja dokumentacije platio 24 miliona dinara. Pri tome, u finansijskom izveštaju Mikrofilma za 2011. njegova ukupna aktiva iznosila je 24 miliona dinara, a samo od Dunava je naplatio 69 miliona dinara.\nMFC Komerc je registrovan za računarsko programiranje sa novčanim kapitalom od 333 hiljada dinara, a za prvih devet meseci ove godine od Dunava je za usluge mikrofilmovanja naplatio 18 miliona dinara, dok je u celoj 2011. naplatio čak 81,5 miliona dinara. Firmi Žižgin je plaćeno 60 miliona dinara na ime organizacije putovanja delegacije Dunava u Brisel.\nIsti je slučaj i sa firmama sa kojima kompanija zaključuje ugovore o promotivnim aktivnostima, a u pozadini stoje isplate provizije za poslove iz prodaje osiguranja (na primer Mix&Solo d.o.o. iz Beograda, Trio Xenic...)\nKorporativne obveznice se često daju firmama koje su u određenim finansijskim problemima ili su pred samom blokaadom, odnosno stečajem. Tako je Europolis 011 d.o.o. dobio ukupno 110 miliona dinara zajma, pri čemu je njegov osnivački kapital iznosio samo 500 evra?! MB Pelikan d.o.o. iz Niša, koji je u međuvremenu otišao u stečaj, imao je upisani novčani kapital u visini od 39.750 dinara, a od Dunava je dobio pozajmicu vrednu 60.000.000 dinara. Milenium Grup iz Beograda je raspolagao osnivačkim ulogom od 500 evra, ali je bez obzira na to od Dunava dobio pozajmicu od 35 miliona dinara... Najveću pozajmicu je, međutim, dobila Galenika, čak 320 miliona dinara,\nDunav je za veći broj komintenata dao garancije Dunav banci kako bi im ova odobrila kredite (tu su bila preduzeća: Galenika, Valjaonica bakra, Zastava, Vitro grupa). Valjaonica bakra nije izmirila svoje obaveze prema banci, pa se Dunav banka namirila iz namenskog depozita Dunav osiguranja. Inače, provizije koju Dunav banka zaračunava svojoj matičnoj kući Dunav osiguranju nekoliko puta su veće od onih koje naplaćuju druge banke.\nDunav osiguranje ima vozni park od čak 350 vozila, a samo u 2010. je za nabavku novih automobila plaćeno 90 miliona dinara. Značajna sredstva se ulažu i u razvoj informacionih sistema, ali i pored toga kompanija još nema centralizovani sistem koji bi zadovoljio moderne standarde. Tako je firmi Fadata u periodu od 31. jula 2009. do 29. februara 2012. plaćeno 287 hiljada evra za usluge održavanja licenciranog softvera za sistem koji je delimično počeo sa radom tek 1. februara 2012. Za prvih devet meseci ove godine Fadata je Dunavu fakturisala 119 miliona dinara, dok je u 2011. naplatila 58 miliona dinara.\nPare se u Dunavu peru i preko stalnih, beskonačnih renoviranja odmarališta na Zlatiboru. U rekonstrukciju i nabavku opreme za to odmaralište Dunav je od 2011. uložio 220 miliona dinara iako je ono kao obnovljeno u rad pušteno u oktobru prethodne godine. Zakup odmarališta Dunav osiguranje fakturiše Dunav turistu u iznosu od jednog evra po kvadratnom metru. Posle toga Dunav osiguranje svom Dunav turistu daje novčane pozajmice da bi preživeo. U ovoj godini je ukupno dato 16,8 miliona dinara.\nPošto je 2011. kompanija dobila sudski spor sa Avala filmom u vrednosti od 65 miliona dinara, ona odmah zaključuje ugovor sa Steco-m, preduzećem koje je u vezi sa Avala filmom, pa preko fiktivnih ugovora o zakupu poslovnih prostorija Avala firmu vraća novac dobijen po sudskoj presudi.\nKoliko fotelja za ovoliko direktora\nU nadzornom odboru sede: Tatjana Matijaš, Nebojša Burgić, Zoran Debeljković, Milorad Ivanišević, Marko Ćulibrk, Stanimirak Mijailović, Goran Mačkić, Danica Radosavljević


Telekom Srbije ponudio internet telefoniranje za firme – Personal magazin\nKompanija Telekom Srbije predstavila je danas novu uslugu telefoniranja preko internet protokola za poslovne korisnike, koja omogućava povezivanje više priključaka u jedinstvenu mrežu. Na prezentaciji usluge “centreks” na Telforu rečeno…\nKompanija Telekom Srbije predstavila je danas novu uslugu telefoniranja preko internet protokola za poslovne korisnike, koja omogućava povezivanje više priključaka u jedinstvenu mrežu.\nNa prezentaciji usluge “centreks” na Telforu rečeno je da Telekom korisniku daje svu opremu, uključujući i aparate za internet telefoniju, a usluga obuhvata i povezivanje, korišćenje, održavanje i konfigurisanje čitavog sistema.\nDirektorka za marketing i prodaju Telekoma Srbije Jelena Stojanović kazala je da se time omogućavaju značajne uštede kompanijama navodeći da bi nabavka telefonske centrale i opreme koštala oko 5.000 evra. Prema njenim rečima, dodatnim uštedama doprinose besplatni razgovori zaposlenih u okviru mreže, mogućnost poziva ka svim mobilnim mrežama po cenio od 4,9 dinara za minut i jeftiniji međunarodni razgovori.\nPrednost je i što “centreks” uslugom u jedinstvenu mrežu mogu povezati kancelarije koje se nalaze na različitim lokacijama. Kako su naveli u Telekomu, u zavisnosti od potreba kompanije postoje različiti paketi usluga koje omogućavaju povezivanje od četiri do više od 200 lokala. (TVAvala)\nTelekom Srbije ponudio internet telefoniranje za firme was last modified: November 30th, 2009 by Redakcija\nTelekom Srbija uz Linkoln centar


Tag / KK Crvene zvezda / Vesti online\nZvezda razbila Megu za 1:0 u seriji!\nOve godine, Crvene zvezda i Mega Leks su odigrali šest mečeva i sve je dobila četa Dejana Radonjića. Crveno-beli su u prvom meču polufinala plej-ofa Super lige Srbije slavila protiv osvajača...\nZvezda je desetkovana povredama na startu sezone, pa u hodu traži pojačanja. Posle povrede Nemanja Dangubiaća i Marka Tejića, crveno-beli su reagovlai dovođenjem iskusnog Marka Simonovića, koji...\n"FMP kao opomena"\nKapiten košarkaša Crvene zvezde Luka Mitrović rekao je da jedva čeka gostovanje Vojvodini u Novom Sadu kako bi crveno - beli ispravili greške iz meča protiv FMP-a koji su dobili sa 81:69.\nVIDEO: Pantela dobio ovacije "delija"\nNekadašnji ljubimac navijača Crvene zvezde i Olimpijakosa Marko Pantelić dobio je ovacije u "Kombank areni".\nPogledajte Bobijeve bravure!\nPropali klubovi preči od dece\nTV duel predsednika Košarkaškog kluba Nebojša Čović i čelnik Jugoslovenskog sportskog društva Partizan Dušana Vujoševića, umesto očekivanog zakopavanja ratnih sekira, produbio je svađu i...


Gradonačelnik Brčko Distrikta BiH dr Anto Domić je neposredno prije ceremonije upriličio prijem u Gradskoj vjećnici za ministre i načelnike opština koji su ovom krugu dobili nagrade.\nBikon status, za temu „Energetska efikasnost u zgradarstvu-rekonstrukcija omotača zgrada“ dobile su opštine Gradiška i Tuzla, za temu „Evidentiranje i upravljanje imovinom lokalne zajednice“ grad Bijeljina, a opštine Zvornik, Ključ i Vogošća, bikon status dobile su za temu „Ostvarivanje strateških ciljeva lokalnih zajednica kroz saradnju sa nevladinim organizacijama“.\nNa ceremoniji, ministarka uprave i lokalne samouprave Republike Srpske Lejla Rešić je naglasila posebnu vrijednost ovog projekta posebno zbog toga što se dobra iskustva dešavaju u našoj zemlji. Ona je takođe iskazala zadovoljstvo zbog značaja lokalnih zajednica koje su u razvoju uprave učinile veliki iskorak.\nProgram Bikon Šema je započeo 2005.godine kada su ga zvanično predstavili Misija OEBS-a i Savjet Evrope, a od 2009. godine program finansiraju Ministarstvo uprave i lokalne samouprave Republike Srpske i Federalno Ministarstvo pravde BiH , implementiraju Savez opština i gradova Republike Srpske i Savez općina i gradova Federacije BiH, dok svečanu ceremoniju proglašenja najboljih praksi organizuje i finansira Vlada Brčko Distrikta BiH.\nU proteklih sedam godina, u programu Bikon šeme učestvovalo je preko 70 % opština u BiH i do sada je dodijeljeno 41 Bikon priznanje.


KO SU BILI RODITELJI MIROSLAVA LAZANSKOG: Nagađalo se da je Poljak ili 23\t85\nsamo traže zamerke\nivana kljajic\t 17.07.2021. 07:30h\nOdluka Srbije da, posle pauzte, ponovo pošalje ambasadora u Siriji naišla je na negodovanje Evropske unije. Peter Stano, portparol EU za spoljnu politiku i bezbednost, izjavio je da je odluka Srbije da diplomatske odnose sa Sirijom podigne na nivo ambasadora suprotna stavu Unije.\n- Stav Evropske unije u pogledu normalizacije odnosa s režimom u Siriji je jasan i nepromenjen, a nedavni izbori koje je organizovao sirijski režim ne mogu voditi bilo kakvim merama međunarodne normalizacije - naveo je Stano za Radio Slobodna Evropa.\nOn je dodao da slanje ambasadora u Damask u svojstvu šefa diplomatske misije znači predaju akreditiva šefu države Bašaru el Asadu, koji se nalazi na listi sankcija EU i nema demokratski legitimitet kao predsednik države.\nŽivadin Jovanović, bivši šef diplomatije, kaže za Kurir da ovakve izjave predstavljaju ilustraciju paternalističkog odnosa EU prema Srbiji.\n- Unija ne želi nezavisnu Srbiju. Ona na našu državu gleda samo kao na pukog izvršioca briselskih uslova. Ovo nije nikakva vrsta pritiska, samo ne mogu da se pomire s tim da je Srbija samostalna i da tako donosi svoje odluke. Oni Srbiju posmatraju kao vazala - ocenjuje Jovanović.\nJ. M. - Kurir.rs\nVUČIĆ U DUPKE PUNOM ČAIRU NA SKUPU SNS: Svako od nas mora da zna koji je njegov zadatak u borbi za Srbiju (FOTO/VIDEO)


UVODE SE NOVA PRAVILA: Vlasnicima starijih automobila se neće nimalo dopasti - PressLider.rs\nUVODE SE NOVA PRAVILA: Vlasnicima starijih automobila se neće nimalo dopasti\n21. novembra 2017. Duško Radišič\t1 Comment nova pravila, straija vozila, zakon\n– Sve vlasnike vozila nateraćemo da jednom godišnje svoje vozilo dovedu u ispravno stanje, a vlasnici vozila koja su starija od 15 godina to će morati da čine dva puta godišnje – rekao je načenik Uprave saobraćajne policije Nebojša Arsov.\nOn je naveo i da je prosečna starost vozila u Srbiji 16 godina i tehnička ispravnost je jedna od najbitnijih karika u ukupnoj bezbednosti saobraćaja na našim putevima.\nOn je rekao da postupak tehničkog pregleda u Srbiji do sada nije bio na visokom nivou, ali , kako kaže, sa izmenama Zakona o bezbednosti saobraćaja otvoriće se i uslovi da se primeni novi sistem tehničkih pregleda.\nTrenutne cene tehničkih pregleda u Srbiji za vozila B kategorije se kreću od 800 do 2.400 dinara, mada je neretko ova „usluga“ besplatna ako se vozilo osigura u jednoj od osiguravajućih kuća sa kojima linije za proveru tehničke ispravnosti imaju ugovor.\n– Neispravnost vozila u saobraćajnim nesrećama, prema statistici, učesvuje sa 2,5 odsto, ali to nije pravi pokazatelj tehničke ispravnosti vozila u Srbiji – rekao je Arsov.\n← Rodilo kad mu vreme nijie: Na pragu zime rumeni se malinjak kod Užica\nKLS: Borac nastavlja pobednički niz →\nJedna misao o “UVODE SE NOVA PRAVILA: Vlasnicima starijih automobila se neće nimalo dopasti”\n22. novembra 2017. at 14:21


Anadolija | 22. jan 2020.\nBritanski mediji tvrde da je saudijski prestolonaslednik Muhamed bin Salman pet meseci pre ubistva novinara Džamala Kašogija hakovao mobilni telefon vlasnika lista Vašington post za kojeg je radio i ubijeni Kašogi.\nPozivajući se na svedočenje eksperata koji su istraživali tu temu, list Gardijan piše da je Bin Salman posredstvom poslate videoporuke hakovao privatni mobilni telefon Džefa Bezosa, vlasnika lista Vašington post i portala za trgovinu „Amazon“.\nStručnjaci tvrde da je velika verovatnoća da je videoporuka koju je Bin Salman poslao Bezosu putem WhatsAppa sadržavala štetne kodove.\nU tekstu se dalje navodi da je reč o videoporuci koju je Bezos primio 1. maja 2018. godine i da je nakon toga s njegovog telefona skinut veći deo sadržaja.\nGardijan dalje navodi kako je pet meseci nakon hakovanja Bezosovog telefona ubijen novinar Kašogi, a devet meseci nakon toga je list „National Enquirer“ počeo da objavljuje vesti o detaljima iz Bezosovog privatnog života. Isti izvor tvrdi da je princ Bin Salman blizak sa vlasnikom lista „National Enquirer“ Davidom Pekerom.\nStručnjaci koji su govorili za Gardijan dalje tvrde da je princ Bin Salman takvim napadima na Bezosa najverovatnije pokušao da spreči kritike koje na njegov račun objavljuje Vašington post i da će to izazvati velike turbulencije od Vol strita do Silikonske doline.\nNovinar Posta Džamal Kašogi ubijen je 2. oktobra 2018. godine u kompleksu saudijskog konzulata u Istanbulu u koji je tog dana otišao na zakazani sastanak radi izdavanja potrebnih ličnih dokumenata za venčanje.\nNakon višednevnog negiranja, vlasti Saudijske Arabije su priznale da je Kašogi ubije, a naknadno je sud u Saudijskoj Arabiji izrekao smrtne kazne petorici opruženih. Još trojica optuženih dobili su zatvorske kazne ukupnog trajanja od 24 godine. Bliski saradnici princa Bin Salmana su oslobođeni svih optužbi.\nKomesarijat za ljudska prava Ujedinjenih nacija (OHCHR) u izveštaju na 101 stranici tvrdi da je Kašogijevo ubistvo čin koji je Saudijska Arabija izvela s predumišljajem. U izveštaju se navodi da postoje valjani dokazi o neophodnosti spovođenja istrage o umešanosti najviših saudijskih zvaničnika u to ubistvo, uključujući i princa Bin Salmana.\nDžamal Kašogi Džef Bezos Muhamed bin Salman Saudijska Arabija Vašington Post\n← UNS poslao zahtev na adrese 17 poreskih administracija u Beogradu\nDa li će mediji odgovarati za nesavesno izveštavanje? (VIDEO) →


To u intervjuu za "Blic" kaže Vladimir Lučić, koordinator za internet i multimediju "Telekom Srbija grupe", i naglašava da je trend rasta prihoda nastavljen i u prvom kvartalu ove godine.\n- Kada vam godinama padaju prihodi u telefoniji, posebno fiksnoj, normalno je da tragate za novim izvorima prihoda i okrećete se novim uslugama koje te prihode donose. Nama je prvi strateški cilj veliki broj internet korisnika, a drugi je multimedija kao dodatni izvor prihoda, posebno produkcija, u koju već ulažemo. Treći cilj nam je da počnemo da proizvodimo digitalne servise, koje bismo prodavali kako i zemlji tako i u inostranstvu. Efekti tih naših zaokreta videće se već ove godine, a onda će od 2021. do 2023. godine doći do snažnog rasta profitabilnosti. Sve to vodi ka uvećanju vrednosti kompanije, za koju sam uveren da će 2023. godine iznositi više od četiri milijarde evra, jer će EBITDA preći 700 miliona evra, što obezbeđuje izvrsnu budućnost Telekoma Srbija.\nVIDEO: Telekom informaticki kabineti\nLučić: "M:tel u 2019. ostvario rekordne finansijske rezultate"\nOvogodišnji EXIT doneo Novom Sadu i Srbiji REKORDNIH 16.4 miliona evra, porast inostranih posetilaca 31 odsto


Ceca Ražnatović će sutra, u nedelju 13. avgusta, po drugi put ovog leta nastupiti u čuvenoj diskoteci "Top Hil" na crnogorskom primorju, a za publiku je spremila iznenađenje o kom će se, nema sumnje, i te kako pričati narednih dana.\nNaime, kako "Blic" saznaje, ona je odlučila da pozove mlađu koleginicu Milicu Pavlović da joj bude gost na bini, što će biti prvi put da neka mlada zvezda nastupi u ovom prostoru, a folk diva je na ovaj način pokazala da voli rad Pavlovićeve, ali i da je tu da podrži mlade i uspešne ljude.\nCecu je potvrdila ove navode do kojih smo došli i nije krila uzbuđenje pred nastup.\n- Tačno je da je to bilo moje iznenađenje za publiku i poklon onima koji dolaze na Top Hil. To je bila moja želja i sigurna sam da ćemo se svi sjajno provesti - rekla je Ceca za "Blic", a Milica će publici u Budvi pre izlaska Svetlane na binu otpevati blok pesama, kojom će zasigurno atmosferu dovesti do usijanja.\nKRALJICA SEVDAHA Aida ispala, pa ju je u finalu takmičenja "Nikad nije kasno" sačekalo veliko IZNENAĐENJE


Meč je najpre premešten iz Kragujevca u Kovilovo, ali ni to nije pomoglo, pa je odlukom Vlade Srbije zabranjen.\nVeče uoči utakmice su se navijači Crvene zvezde okupili ispred hale, oko koje su ovog popodneva jake policijske snage, a u centru Beograda je bio miran protest.\nNekoliko desetina navijača okupilo se na raskrsnici ulica Kneza Miloša i Nemanjine, uz transparente: "Zabranite Savezima da se takmiče sa nepostojećom državom" i "Naša i vaša je bruka i sramota da lažna država igra u Srbiji".\nInače, meč je trebalo da bude odigran bez intoniranja himni i isticanja nacionalnih obeležja, odnosno bez prisustva medija i gledalaca.\nKako Blicsport saznajte, kao posledica otkazivanja utakmice, Evropska kuća rukometa (EHF) novčano će kazniti RSS, dok će ženska juniorska reprezentacija Srbije verovatno biti diskvalifikovana iz kvalifikacija za SP.\nProtest u centru Beograda\nVlada Srbije zabranila odigravanje meča sa Kosovom u Kovilovu\nBLICSPORT SAZNAJE Evo kakve će posledice biti zbog neodigravanja meča Srbija - Kosovo\nŽenska juniorska rukometna reprezentacija Srbije\nOkupili se rukometaši, Perić poručuje: Igrati za reprezentaciju je privilegija\nVršilac dužnosti selektora rukometne reprezentacije Srbije Dejan Perić rekao je da njegove izabranike čeka težak posao u kvalifikacijama za prvenstvo Evrope, ali je istakao da je svaki igrač dužan da pruži maksimum i dostojno reprezentuje svoju zemlju.\nGlazgov domaćin Kongresa EHF, Đurković podneo izveštaj o promenama u evropskom rukometu\nKongres Evropske rukometne Federacije održava se u Glazgovu ovog utorka, ali i u sredu. Predstavnici 47 nacionalnih Federacija učestvuju na dvodnevnom samitu na kome će biti donete i neke važne odluke poput određivanja domaćinstava prvenstava Evrope u obe konkurencije 2022. i 2024. godine.\nSVETSKO PRVENSTVO U RUKOMETU Rafalna paljba Hrvata i Islanđana u "čudnom meču", Makedonija ispisala istoriju\nRukometaši Hrvatske savladali su Island u jednom od derbija prvog kola Svetskog prvenstva sa 31:27, dok su Makedonci bez većih problema slomili otpor Japana (38:29).\n"SA ZELENOVIĆEM BISMO BILI U KELNU" Peruničić: Igrači kao vojska, ogledalo ponašanja i kulture, odgovornost preuzimam na sebe\nRukometna reprezentacija Srbije, čiji je "Blic" glavni medijski sponzor, završila je grupnu fazu Svetskog prvenstva u Nemačkoj porazom od domaćina turnira sa 31:23 (16:12), a selektor "orlova" Nenad Peruničić detaljno je nakon meča analizirao stanje u nacionalnom timu.\nSLAVLJE IGRAČA I NAVIJAČA "Šampioni, šampioni", orilo se halom u Baja Mareu /VIDEO/\nOkupljeni na terenu i gromoglasan uzvik: "Srbija"! Rukometni reprezentativci tako su proslavili veliki trijumf (23:22) izvojevan u Rumuniji u kvalifikacijama za Evropsko prvenstvo.\nCvetković saopštio spisak: Ponovo pozvani Stanić i Ilić\nJovica Cvetković, novi selektor rukometaša Srbije, saopštio je spisak igrača za kvalifikacione mečeve za Evropsko prvenstvo.\nDA LI JE MOGUĆE DA SE OVO DESILO S LOPTOM!? Rukometaše i fiziku pobedio Marfijev zakon /VIDEO/\nRukometaši nemačke Konstance izgubili su meč od Firstenfeldbruka 24:23, ali ne zato što u poslednjem napadu nisu savladali golmana protivničke ekipe, već zbog toga što su zakoni fizike "zakazali", a sreća okrenula leđa izvođaču deveterca Tomu Volfu.\nRukometašice Srbije protiv Rumunije u baražu za SP 2015.\nŽenska rukometna reprezentacija Srbije igraće protiv selekcije Rumunije u baražu za plasman na Svetsko prvenstvo u Danskoj 2015. godine.\nManojlović u idealnom timu 5. kola rukometne Lige šampiona\nTV kanal evrospske kuće rukometa, "EHF TV", izabrao je idealnu postavu petog kola rukometne Lige šampiona, a u njoj se našlo mesta i za levog beka beloruskog Meškova iz Bresta, Nikolu Manojlovića.


Press Online :: Odbojka :: Večeras protiv Italije – direktni prenosi na RTS i TV Arena Sport\nSvetska liga - završni turnir\nVečeras protiv Italije – direktni prenosi na RTS i TV Arena Sport\nU dvorani Marakanazinjo u Rio de Žaneiru, Srbija je 2008. godine osvojila svoju treću srebrnu medalju u Svetskoj ligi. U takmičenju po grupama, Srbija je maksimalno porazila SAD i Poljsku, a u polufinalu i Rusiju, dok su u finalu Amerikanci bili uspešniji (3:1).\nSedam godina kasnije, Srbija je ponovo na Finalnom turniru u Rio de Žaneiru, a od igrača koji su igrali 2008. godine, ove godine će nastupiti Nikola Kovačević, Saša Starović i Marko Podraščanin, dok je Nikola Grbić teren zamenio klupom nacionalnog tima. Marko Podraščanin je 2008. proglašen za najboljeg blokera Finalnog turnira. Seniori Srbije su u ponedeljak doputovali u Brazil i tokom noći po našem vremenu odradili prvi, lakši trening, dok će danas trenirati u dvorani Marakanazinjo. Prvi rival u grupi, Italija, igraće u izmenjenom sastavu, pošto je Mauro Beruto, selektor “azura” vratio kući zbog nediscipline Travicu, Zajceva, Sabija i Randaca, dok su put Brazila iz Italije krenuli Saita, Neli i Boto. Meč počinje u 21h.


Počinje prodaja karata za Stingov koncert: "Ne pamtimo ovakav interes"\nPočinje prodaja karata za Stingov koncert: “Ne pamtimo ovakav interes”\n„Otkako postoji servis www.kupikartu.ba ni za jedan muzički događaj nije vladao ovakav interes kao za prvi koncert Stinga u Sarajevu! Naši serveri su spremni a naše kolege i kolegice na svim prodajnim mjestima širom BiH spremno će dočekati u petak u 9 sati sve zainteresovane koji žele na vrijeme osigurati kartu za ovaj muzički događaj 21. stoljeća!“, istakao je Elvedin Gičević iz servisa kupikartu.ba.\n• parter 69KM\n• fan-pit (samo 1500 karata) 99KM i\n• tribine (99KM)\nNajveći regionalni nezavisni promoter, produkcija “Avalon” dovodi Stinga sa “My Songs Tour”.\n„Stinga smo prvi put u Skoplju organizirali u oktobru 2017. u dvorani „Boris Trajkoski“ i svih 9000 karata se prodalo za nepuna 4 sata“, ispričao je Boban Milošeski iz „Avalon“ produkcije svoje iskustvo i zbog toga pozvao sve zainteresovane da ne odgađaju kupovinu do posljednjeg trenutka. Koncertu će moći prisustvovati svi koji pokažu dokaz o vakcinaciji ili preležanom covidu u posljednjih šest mjeseci, a bit će osigurano i testiranje pred dvoranom.\nZa Stingov koncert u prvoj sedmici prodano više od 14.000 ulaznica\nZa samo nekoliko sati rasprodati fan pit i tribine za Stingov koncert


Sedmična analiza 74: Operacije “Kandža blijesak” i “Kandža munja” | TRT Hrvatski\nSedmična analiza 74:...\n30.05.2021 ~ 16.06.2021\nU operacijama “Kandža blijesak” i “Kandža munja” koje je Turska pokrenula u aprilu protiv članova terorističke organizacije PKK na sjeveru Iraka do sada je eliminisano oko 150 terorista. Sa početkom ljeta očekuje se proširenje operacija protiv terorističke organizacije PKK u zemlji i inostranstvu. Dok turske snage sigurnosti nastavljaju sa uspješnim operacijama protiv članova terorističke organizacije, turska obavještajna služba MIT ostvaruje veoma uspješne operacije protiv rukovodećeg kadra ove organizacije.\nTurska je promijenila doktrinu borbe protiv terorizma i umjesto zauzimanja samo odbrambene pozicije sada vodi proaktivnu odbambenu politiku sa vojnim operacijama u inostranstvu gdje je realizovala niz uspješnih prekograničnih operacija protiv terorističke organizacije PKK u Iraku i Siriji.\nIstovremeno vodi veoma efikasnu borbu u planinskim predjelima u Turskoj sa koordiniranim napadima na baze terorista u cijeloj regiji. Zbog toga teroristička organizacija je gotovo pa izgubila kapacitete da ostvaruje terorističke aktivnosti u zemlji i pretpostavlja se da se broj terorista u svim planinskim i ruralnim predjelima smanjio na oko 250. Ovo predstavlja historijski uspjeh u borbi protiv terorizma. Isto tako prema izjavi ministra unutrašnjih poslova Turske regrutacija novih članova terorističke organizacije u zemlji je gotovo pala na nulu. Ovo pokazuje da se velikom brzinom smanjuje broj članova terorističke organizacije.\nDok turske snage bezbjednosti vode konvencionalnu borbu protiv terorističke organizacije PKK u Iraku i Siriji, turska obavještajna služba MIT koristeći stručno osoblje na terenu i tehničke mogućnosti praćenja nastavljaju sa eliminacijom takozvanog rukovodećeg i komandnog kadra na terenu. Zahvaljujući ovim ciljanim i sofisticiranim operacijama do sada je eliminisano na desetine članova rukovodećeg i komandnog kadra terorističke organizacije.\nU posljednjoj operaciji eliminisan je Sofi Nureddin koji je bio takozvani komandant terorističke organizacije PKK za Siriji. Isto tako u Dohoku u blizini planine Gara eliminisana su četvorica rukovodioca terorističke organizacije u koordinaciji obavještajnih ekipa na terenu i vazduhoplovnih snaga. Rukovodeći kadar terorističke organizacije gotovo da je u potpunosti uništen i zbog toga operacije usmjerene protiv rukovodećeg kadra terorističke organizacije od velike su važnosti i za uništavanje morala i motivacije terorista.\nTurska je u borbi protiv terorističke organizacije PKK dostigla do najuspješnijeg nivoa u historiji. Postojeća politička odlučnost i volja, kao i operacione mogućnosti turskih vojnih snaga i obavještajne organizacije dostigle su izvanredan nivo. Ovaj uspjeh odrazio se i na namjensku industriju i izvozne kapaciteta turske namjenske industrije. Posljednji sporazum o izvozu turskih bespilotnih letjelica Bayraktar TB2 u Poljsku u vrijednosti od 400 miliona dolara predstavlja najbolji primjer ovog uspjeha. Činjenica da Turska sisteme koje razvija može stalno testirati u borbenim aktivnostima na terenu u velikoj mjeri doprinosi ovom uspjehu.


ŠKODA SCALA Spoljašnjost\nEmotivani dinamičan izgled ŠKODE SCALE daje tako jak katakter da ćete biti primećeni i u najvećoj gužvi. Svaki dan uživajte u modernom, neprolaznom dizajnu koji vremenom postaje sve atraktivniji.\nFULL LED PREDNJI FAROVI\nŠKODA SCALA je opremljena standardnim LED prednjim farovima sa ugrađenim diodama za kratka svetla, poziciju i dnevno svetlo. Sofisticirani full LED farovi sa tri “kristala” i karakterističnim izgledom su više nego atraktivna oprema. LED tehnologija ima prednost nad klasičnom jer je dugotrajnija i ekonomičnija.\nNova SCALA je prvi model ŠKODE u Evropi koji umesto logoa nosi pisani naziv na zadnjem delu automobila. Staklenom površinom koja se proteže do zadnjih farova zaokružen je veoma atraktivan dizajn.\nSCALA je standardno opremljena sa zadnjim LED svetlima sa diodama za poziciona, stop i svetla za maglu. Imate mogućnost da ih zamanite sa full LED verzijom gde dobijate dinamički pokazivač pravca i farom koji delom ulazi u peta vrata.\nPomoću paketa Emotion, Vaša SCALA dobija sportski izgled. Crni detalji spoljašnjosti, veliki panoramski stakleni krov, produženi prozor petih vrata i full LED prednji i zadnji farovi, garantuju da će Vaša SCALA uvek biti primećena.


Srbija uspešno završila aranžman sa MMF - om\nSrbija uspešno završila aranžman sa MMF – om\nTanjug 8. januara 2021. 15:10\nBEOGRAD – Odbor izvršnih direktora Međunarodnog monetarnog fonda doneo je odluku o uspešnom završetku petog, poslednjeg, razmatranja rezultata ekonomskog programa Srbije, saopštila je danas Narodna banka Srbije.\nOdbor MMF-a ocenio je da je tokom celog trajanja programa (PCI) njegovo sprovođenje bilo uspešno.\nTo potvrđuje i činjenica da su odluke o uspešnom završetku revizija donošene i bez održavanja formalnog sastanka Odbora, što je mogućnost koja se koristi kada se proceni da formalna diskusija nije potrebna, s obzirom na dobro sprovođenje mera ekonomske politike i dobre makroekonomske rezultate.\nProgram podržan Instrumentom za koordinaciju politike (The Policy Coordination Instrument – PCI) odobren je Srbiji u julu 2018, na period od 30 meseci, savetodavnog je karaktera i nije predviđao korišćenje finansijskih sredstava.\nKonstatuje se da su kvantitativni ciljevi za kraj septembra ispunjeni i da je postignut dovoljan napredak u ispunjavanju ciljeva strukturnih reformi.\nNakon što je u trećem tromesečju započet ekonomski oporavak u Srbiji od posledica pandemije virusa korona, MMF prognozira privredni rast Srbije od pet odsto u 2021. i 4,5 odsto u 2022. godini, uz visok i održiv rast i u srednjem roku.\nOdbor MMF – a ocenjuje da su mere monetarne politike i veliki fiskalni paket imali važnu ulogu u podršci domaćoj ekonomiji i brzom oporavku.\nGuverner Jorgovanka Tabaković ističe da je i tokom prethodnih revizija programa Odbor MMF – a pozitivno ocenio odgovor nosilaca ekonomske politike u Srbiji, navodeći da je snažan, pravovremen i sveobuhvatan.\nMere su, kako je navedeno, ocenjene kao dobro osmišljene i na pravi način usmerene na zaštitu građana i podršku domaćinstvima, očuvanju radnih mesta, na veća ulaganja u zdravstvo, obezbeđenje dovoljne likvidnosti u bankarskom sistemu i lakše otplate obaveza po osnovu kredita.\nOdbor Međunarodnog monetarnog fonda konstatuje i da je u Srbiji očuvana niska inflacija, a očekuje da će inflacija ostati pod kontrolom NBS i u 2021. godini, i u srednjem roku.\n„Takva dinamika inflacije u skladu je i s projekcijom NBS, čemu bi trebalo da doprinese i rast agregatne tražnje, podržan merama monetarne i fiskalne politike“, rekla je guvernerka Tabaković.\nPrema oceni MMF – a, fiskalni deficit od tri odsto bruto domaćeg proizvoda u 2021. godini obezbediće da se učešće javnog duga u bruto domaćem proizvodu smanjuje, istovremeno stvarajući dovoljno prostora za podršku ekonomskom oporavku, uključujući veće kapitalne investicije.\nIstiče da i dalje ostaje neizvesnost u pogledu toka pandemije na globalnom nivou.\nGuvernerka Tabaković istakla je da je odluka o uspešnom završetku petog razmatranja ekonomskog programa očekivana.\n„Cil ekonomskog programa, koji je u julu 2018. godine odobren na 30 meseci, bio je očuvanje makroekonomske i finansijske stabilnosti, uz nastavak strukturnih i institucionalnih reformi za podsticanje bržeg i sveobuhvatnog rasta, stvaranje novih radnih mesta i dalji rast životnog standarda naših građana. Srbija je takav ekonomski program sprovodila i svi ciljevi su ispunjeni“, navela je ona.\nKako kaže, tokom osam godina u Srbiji su stvoreni uslovi za zdrav i dinamičan rast, što su prepoznali i investitori i rejting agencije.\n„Delujući pravovremeno i adekvatnim merama, NBS je u punoj meri podržavala predsednika i Vladu Srbije u jačanju naše ekonomije. Inflaciju smo očuvali na niskom nivou, obezbedili smo relativno stabilan kurs dinara kao neophodan uslov za izvesnost poslovanja i planiranja, devizne rezerve smo ojačali na rekordne nivoe, uslove finansiranja učinili smo najpovoljnijim do sada, a problematične kredite spustili smo na rekordno niske nivoe“.\nOdgovoran pristup u vođenju zemlje i definisanju i sprovođenju politika omogućio je, ističe Tabaković, da na šok, koji nije zabeležen u novijoj istoriji, odgovorimo ogromnim paketom ekonomskih mera, bez ugrožavanja cenovne i finansijske stabilnosti.\n„Bez te i takve reakcije, kao i ukupne politike predsednika Aleksandra Vučića, vlade i NBS, usporavanje ekonomske aktivnosti u prošloj godini bilo bi znatno veće, a rast u 2021. skromniji“, rekla je ona.\nGuvernerka je podsetila i da su tokom četvrte misije u uslovima krize članovi tima MMF – a za Srbiju ocenili da je Narodna banka Srbije svojim merama: smanjenja referentne kamatne stope, obezbeđivanja likvidnosti, propisivanja zastoja u otplati obaveza dužnika i drugih oblika olakšanja u izmirivanju obaveza, uz niz drugih mera, nastavila da čuva neophodnu monetarnu i finansijsku stabilnost u uslovima kada je to bilo najpotrebnije.\nOdbor MMF – a ističe da u narednom periodu prioriteti ostaju vezani za nastavak strukturnih i institucionalnih reformi.\nTabaković ocenjuje da srednjoročni makroekonomski okvir koji MMF projektuje za Srbiju ukazuje na to da se očekuje nastavak dobrih politika.\nMeđunarodni monetarni fond na srednji rok projektuje dinamičan rast koji ima dobru strukturu. Očekuje kontinuitet niske inflacije, rast izvoza i deviznih rezervi Srbije, fiskalni okvir, koji istovremeno obezbeđuje smanjenje učešća javnog duga u bruto domaćem proizvodu i podršku ekonomiji, uključujući i rast kapitalnih investicija.\nTakođe, MMF očekuje i da će Srbija nastaviti da opravdava poverenje investitora, koje se ogleda i u vidu projektovanih visokih priliva stranih direktnih investicija.\n„Naši prioriteti ostaju isti – stabilnost i održiv i ubrzan ekonomski rast, uz dalji rast životnog standarda građana“, istakla je Tabaković, navedeno je u saopštenju.\nPogačar: Danas opet s Poreskom, u petak s premijerkom


Neto profit NLB Grupe 104,6 miliona evra za devet meseci, od toga DOBIT NLB Banke Beograd 4,3 miliona evra – Plodna Zemlja\nNeto profit NLB Grupe 104,6 miliona evra za devet meseci, od toga DOBIT NLB Banke Beograd 4,3 miliona evra\nBranko Greganović, predsednik Izvršnog odbora NLB banke Beograd Foto: NLB banka\n„Tokom najvećeg dela ove godine, osnovni cilj nam je bila zaštita i zaposlenih i klijenata od širenja virusa COVID-19 i u tom smislu smo primenjivali i nastavljamo da primenjujemo najviše standarde, istovremeno obezbeđujući klijentima u svakom trenutku pristup svim proizvodima i uslugama, posebno sredstvima na njihovim računima. Nastavili smo da razvijamo svoju ponudu, pre svega u onom delu koji omogućava poslovanje sa bankom na daljinu, pa smo nakon kartica sa mogućnošću beskontaktnog plaćanja i instant plaćanja QR kodom, ponudili i digitalni novčanik i postavili savremene bankomate koji omogućavaju beskontaktno korišćenje, odnosno korišćenje bez ubacivanja kartice u čitač. Svojim klijentima smo, između ostalog, omogućili da otvore nalog na elektronskom i mobilnom bankarstvu bez dolaska u banku, svesni da je smanjenje broja fizičkih kontakata jedna od najznačajnijih mera zaštite u periodu pandemije, a na raspolaganju im je u svakom trenutku i podrška Kontakt centra“, rekao je Branko Greganović, predsednik Izvršnog odbora NLB Banke Beograd.\nRast stambenog kreditiranja za čak 35 odsto u odnosu na početak godine\n„Trudimo se da u ovom periodu što više podržimo privredu jer verujemo da je to u uslovima globalne pandemije neophodno. Odobrili smo 40,7 miliona evra kredita u skladu sa Uredbom o utvrđivanju garantne šeme Vlade Republike Srbije, a u segmentu poljoprivrede, gotovo 26 miliona evra smo plasirali u okviru programa subvencija. Time smo želeli da svojim klijentima obezbedimo pristup povoljnim izvorima finansiranja, kako bi lakše obezbedili nastavak svog poslovanja u uslovima pandemije. Dodatno, sa ciljem podrške privredi u kriznom periodu, na nivou grupe smo realizovali projekat Okvir podrške, u okviru kojeg je 280 privrednika iz regiona osvojilo oglasni prostor kod medijskih partnera sa kojima članice grupe sarađuju i na taj način dobilo priliku da se za njih i njihove proizvode i usluge čuje. Devetu godinu za redom smo realizovali i NLB Organic konkurs, čime smo nastavili podršku organskim proizvođačima“, objasnio je\nTagoviBranko Greganović NLB banka NLB Grupa NLB Organic Profit


AEM pisao kolegama iz Srbije: TV Happy i tri kanala Pink TV krše standarde - SafeJournalists\nHome News Podgorica AEM pisao kolegama iz Srbije: TV Happy i tri kanala Pink TV...\nPODGORICA, 15.09.2021. – Savjet Agencije za elektronske medije (SAEM) zatražio je od Regulatornog tela za elektronske medije u Srbiji da pokrene proceduru za utvrđivanje odgovornosti emitera televizijskih programa “Happy TV”, “Pink M”, “Pink Plus” i “Pink” iz Srbije, zbog kršenja standarda propisanih Konvencijom o prekograničnoj televiziji i Direktivom o AVM uslugama, te preduzme adekvatne mjere.\n“Procedura se pokreće jer je SAEM uočio da navedeni emiteri nedvosmisleno i u kontinuitetu emituju sadržaje koji podstiču mržnju, netrpeljivost i diskriminaciju prema pripadnicima crnogorske nacionalnosti. Učestalim emitovanjem (posebno uočenim u periodu avgust – septembar 2021.g.), u okviru sadržaja različitih formi i žanrova, koristi se pogrdno, uvredljivo ili uznemiravajuće izražavanje koje podstiče intenzivne negativne emocije, iskazivanje neprijateljstva ili želju za diskriminacijom, kao i omalovažavanje ili obezvrjeđivanje pripadnika crnogorske nacionalnosti, negiranjem njihovog nacionalnog identiteta i posebnosti”, ističe se u saopštenju SAEM.\nOni su dodali da “uvažavajući da se radi o pitanju od javnog interesa, odnosno kršenju standarda propisanih navedenim međunarodnim dokumentima, SAEM je pozvao Regulatorno telo za elektronske medije u Srbiji da, u okviru svojih nadležnosti, preduzme neophodne radnje u cilju njihovog otklanjanja u roku od 15 dana”.\n“Ukoliko se i nakon isteka pomenutog roka nastavi kršenje pomenutih medijskih standarda, Savjet Agencije će preduzeti mjere ograničavanja reemitovanja spornih programa na teritoriji Crne Gore”, kazali su iz SAEM.\nOsvrćući se na izvještavanje crnogorskih medija, oni su ih pozvali da “uz poštovanje profesionalnih standarda, daju doprinos eliminaciji senzacionalizma i dezinformacija i da svojim izvještavanjem doprinose eliminaciji tenzija i konstruktivnom dijalogu”.\nPrevious articleU novembru planirano uspostavljanje Fonda za pluralizam medija\nNext articleEvropska komisija donijela preporuke za povećanje bezbjednosti novinara


Handke: Došao sam u Srpsku uprkos jakim vetrovima koji su bili protiv toga - Sputnjik Srbija\n15:24 07.05.2021 Preuzmite kraći link\n„Srećan sam što sam ovde. Ovo je veliki trenutak za mene“, rekao je Handke u Banjaluci nakon sastanka sa najvišim zvaničnicima Republike Srpske.\nOn je naglasio da njegove impresije najbolje opisuju stihovi čuvene pesme nedavno preminulog Predraga Živkovića Tozovca „dugačka je lajkovačka pruga...“.\nHandke je naveo da je pre 20 godina posetio kuću u kojoj je odrastao nobelovac Ivo Andrić.\nSa čuvenim nobelovcem Peterom Handkeom danas su se u Banjaluci sastali predsednica Republike Srpske Željka Cvijanović, premijer Radovan Višković, srpski član i predsedavajući Predsedništva BiH Milorad Dodik, rektor Univerziteta u Banjaluci Radoslav Gajanin, predsednik Akademije nauka i umetnosti Rajko Kuzmanović, te proslavljeni režiser Emir Kusturica.\nHandke je zajedno sa Dodikom i Kusturicom posetio lokaciju na kojoj je spomenik nedavno postavljen. Spomenik se nalazi kod zgrade Vlade gde je nedavno izgrađen novi hotel firme „Integral“.\nNakon boravka u Banjaluci, Handke će zajedno sa Dodikom i Kusturicom posetiti Andrićgrad, gde će mu u Andrićevom institutu biti uručena „Velika nagrada Ivo Andrić“.\nNakon uručenja nagrade biće upriličen okrugli sto, na kojem će o književnom stvaralaštvu i značaju dela Petera Handkea govoriti Kusturica, te eminentni akademici i književnici, objavila je RTRS.


Kacin pozdravio napredak Srbije - ebart\nKacin pozdravio napredak Srbije\nIzvestilac Evropskog parlamenta za Srbiju Jelko Kacin je tokom današnje plenarne rasprave o njegovom izveštaju o Srbiji pozdravio napredak Srbije u proteklom periodu i pozdravio održavanje prve EU-Srbija međuvladine konferencije koja je predviđena za utorak 21. januar.\nKako se navodi u saopštenju Kacinovog portparola, Kacin je pozdravio "proaktivan stav u borbi protiv korupcije, za koju je u Vladi Srbije zadužen potpredsednik Aleksandar Vučić".\nPrema njegovim rečima, suština procesa pridruživanja Evropskoj uniji leži u "punoj implementaciji reformi koje će od Srbije načiniti modernu državu vladavine prava sa jakom i reformisanom ekonomijom i modernim obrazovnim sistemom".\n- To je u interesu svih građana Srbije koji će prepoznati prve rezultate i pre samog članstva - navodi se u saopštenju.\nKacin je takođe ocenio da je "Srbija od regionalnog destabilizatora postala lider integracija od kada je premijer Dačić ispružio ruku svom kolegi Hašimu Tačiju u dijalogu" koji je doveo do briselskog sporazuma u aprilu.\nTime je Srbija otvorila put za punu normalizaciju odnosa sa Kosovom. Iako predstoji još puno posla na ovom planu, prvi i najteži korak je načinjen - naveo je Kacin.


Britanci fizički napadaju 5G opremu i inženjere koji ih održavaju - IT Svijet\nBritanci fizički napadaju 5G opremu i inženjere koji ih održavaju\nNeutemeljena verovanja o štetnosti 5G mreže, u svetlu da je ona ima određenu ulogu u širenju korona virusa, rezultovala je da su u Velikoj Britaniji počeli fizički napadi na 5G opremu. Pored toga, telekom inženjeri koji održavaju i instaliraju ovu opremu suočavaju se sa pretnjama opasnim po život.\nNapadi su prvenstveno usmereni na instalacije, a napadači (koji još uvek nisu otkriveni) izgleda da nemaju veliko tehničko znanje, s obzirom da se na njihovoj meti između ostalih našao i toranj u Birmigemu na kome se nalazila 4G LTE oprema. Rezultat tog napada bio je da je toranj srušen, a okolno stanovništvo je ostalo bez LTE signala. Takođe, prijavljeni su i napadi na radnike telekomunikacionih kompanija koje su održavale broadband Internet mrežu i koji nisu imali veze sa mobilnim servisima.\nUčestalost napada je postala tolika da su morali da se oglase i predstavnici i menadžment telekomunikacionih kompanija. Oni su ih oštro osudili, navodeći da tim napadima i pokušajima obaranja mobilne mreže koja može da bude od krucijalne važnosti u vanrednim situacijama kao što je ova. Direktor Vodafona u Britaniji, Nik Džefri je čak ove incidente okarakterisao kao napad na nacionalnu bezbednost.\nZa sada nema informacija šta britanska Vlada planira da uradi povodom ovih slučajeva. Međutim, struka kaže da anti-5G teorije nisu naučno zasnovane. Do sada nije dokazano da 5G mreža visoke frekfencije može da bude opasna za ljudsko zdravlje, i svakako ne može da bude odgovorna za širenje korona virusa. Uostalom ne postoje dokazi da je prisustvo korona virusa vezano za lokacije sa 5G mrežom. Kao primer daje se Iran u kome ne postoji 5G mreža, a ova država je među najgore pogođenim državama po pitanju zaraze i smrtnih slučajeva od korona virusa.\nTags: 5G, Covid-19, korona, KORONA VIRUS, napad na 5g, Velika Britanija, vodafone\nPrethodna ABC News Live počinje da strimuje na Android TV i Fire TV


Otpočeta rekonstrukcija nekadašnje "Svilare" na Podbari\nOtpočeta rekonstrukcija nekadašnje „Svilare“ na Podbari\nOtpočeta je rekonstrukcija nekadašnje “Svilare”, starog objekta na uglu ulica Pavla Stamatovića i Đorđa Rajkovića.\nTim putem je zvanično otpočeto formiranje Kulturne stanice Svilara Fondacije “Novi Sad 2021 – Evropska prestonica kulture”.\nDalibor Rožić, član gradskog veća za kulturu, rekao je da je od velikoh značaja za grad što će ovo industrijsko nasleđe Novog Sada, smešteno u Almaškom kraju, postati kulturni kvart,. Biće namenjen različitim kulturnim sadržajima i aktivnostima.\n– Privođenje takvoj nameni, jednog od najstarijih objekata industrijskog nasleđa, predstavlja dobru praksu i model po kojem se rukovode razvijene zemlje koje prepoznaju kulturu kao pokretača ukupnog razvoja zajednice. Ulažemo u kulturnu infrastrukturu, otvaramo novi prostor za kulturni aktivizam i doprinosimo decentralizaciji kulture, odnosno približavanju kulturnih programa građanima što predviđa i Strategija kulturnog razvoja Novog Sada. Nastojimo da se kulturom bavimo sistematski i na sveobuhvatan način, ali i vizionarski, jer cilj nam je da godinu ostvarenja prestižne evropske titule dočekamo na najbolji mogući način – izjavio je Rožić.\nU oktobru 2017. godine revitalizacija novog kulturnog kvarta na Podbari najavljena je i od strane direktora Fondacije, Nemanje Milenkovića, povodom obeležavanja tri veka Almaškog kraja.\n– Fondacija “Novi Sad 2021” stvara još jedno kulturno jezgro u kom se na istom prostoru školuju budući producenti, dizajneri svetla, zvuka i programskih sadržaja, gde pozorišni radnici realizuju umetničku produkciju kreirajući elemente scenskog dizajna, stvaraće se i šanse za nove umetnike i kulturne radnike, kao i produkti kulture namenjeni angažovanoj novosadskoj publici – naglasio je Milenković. U neposrednoj blizini Svilare nalaze se prostor za depo i radionice Srpskog narodnog pozorišta, kao i ogranak Akademije umetnosti, što sve zajedno sa renoviranom kulturnom stanicom, predstavlja ogroman potencijal.\nRealizacija projekta Kulturnih stanica planira rekonstrukciju i izgradnju novih mesta koja će biti namenjena građanskom aktivizmu a iz oblasti su kulturnih i kreativnih industrija. Obnova ukupno tri kulturne stanice u 2017. i 2018. godini bila je planirana u Aplikacionom formularu Evropske prestonice kulture. Međutim, navedeni razlozi i obeležavanje jubileja 300 godina Almaškog kraja, inicirali su rad i na ovoj četvrtoj.\nPrevious articleDžošua Parker ujedinio titule svetskog šampiona u teškoj kategoriji\nNext articleDa li to EU uvodi carine na pojedine proizvode iz Srbije?


PRAVNA POMOĆ U SLUČAJEVIMA DISKRIMINACIJE U ŠKOLAMA (17.11.2011.)\nBeograd, novembar 2011. godine\nPOVODOM PRUŽANJA PRAVNE POMOĆI U SLUČAJEVIMA DISKRIMINACIJE U ŠKOLAMA\nKomitet pravnika za ljudska prava - YUCOM kontinuirano pruža pravnu pomoć građanima čija su ljudska prava ugrožena. Do sada su u velikom broju slučajeva advokati YUCOM-a zastupali žrtve torture i nasilja u porodici, branitelje ljudskih prava, lica kojima je povređeno pravo na pravično suđenje, pravo na slobodan pristup informacijama, itd.\nZbog uočene povećane potrebe za borbom protiv diskriminacije u obrazovnom sistemu, a naročito na nivou srednjeg obrazovanja, u okviru projekta Borba protiv diskriminacije po svim osnovama u obrazovnom sistemu Srbije, koji realizuju Komitet pravnika za ljudska prava - YUCOM i Beogradski centar za ljudska prava - BCHR uz podršku Delegacije Evropske unije, u fokus će biti stavljeni slučajevi diskriminacije učenika, zaposlenih u školama, kao i slučajevi vršnjačke diskriminacije. Pored pravne zaštite, u okviru projekta biće organozovani i treninzi za prosvetne inspektore i savetnike, učenike, roditelje i školsku administraciju sa ciljem podizanja kapaciteta i boljeg upoznavanja sa ovim problemom.\nUkoliko uočite diskriminaciju u školama pozivamo Vas da se obratite YUCOM-ovom call-centru na broj 0700 400 700 radnim danima od 10 do 16 časova. Opis slučaja možete i poslati na e-mail adresu: office@yucom.org.rs ili popunite formular za pružanje pravne pomoći.


Jovanović: Tadić nema pravo da odustane od kandidature :: emg.rs:: Sve najnovije ekonomske vesti i vesti dana - Srbija region svet, 2010\nSrbija (26. 08. 2011.)\nJovanović: Tadić nema pravo da odustane od kandidature\n26. avgust 2011. | 10:56 13:35\nLider Liberalno-demokratske partije Čedomir Jovanović ocenio je da predsednik Srbije Boris Tadić i drugi političari nemaju pravo da propuste šansu za dobijanje statusa kandidata Srbije za članstvo u EU. "Evropska budućnost i modernizacija nisu vlasništvo i monopol političara i odluku o praktičnom odustajanju od kandidature za EU ne mogu da donose oni, uključujući Tadića, nego isključivo građani", rekao je Jovanović.\nJovanović je naveo da će odlaganje odluke o statusu kandidata za članstvo u EU značiti da Srbija gubi priliku za unutrašnju promenu, evropeizaciju i izlazak iz gubitaka i poraza.\n“Srbija sad nema nikakvu kontrolu nad Kosovom, a trpi i veliku štetu zato što Beograd realno ne kontroliše ni mnoge institucije i neformalne centre na severu Kosova”, kazao je Jovanović.\nOn je dodao da Srbija neće preživeti još jednu izgubljenu godinu, koja bi u praksi značila definitivno odustajanje od Evrope i da je politika "I Kosovo i EU" samoobmana i opasnost da Srbija potpuno izgubi šansu za ulazak u EU.\nNS: Tadićeva izjava poraz države\nPotpredsednica Nove Srbije Dubravka Filipovski ocenila je danas da politika "Evropa nema alternativu" koju zastupa Demokratska stranka više nema smisla i da je to postalo jasno i Borisu Tadiću.\nPovodom izjave Tadića da Srbija ne može da ukine svoje institucije na severu Kosova iako postoji mogućnost da ne dobije status kandidata za članstvo u EU i datum početka pregovora, Dubravka Filipovski je istakla da je to poraz ove vlade. "Posle posete Angele Merkel očigledno je i Tadiću postalo jasno da politika koju je zastupao 'Evropa nema alternativu' više nema smisla i težinu. Nemačka kancelarka je došla sa izuzetno jasnim i tvrdim stavovima koji su iznenadili i Tadića i mnoge druge. To je razlog neke vrste zaokreta njegove politike", rekla je Filipovski agenciji Beta.\nOna je navela da će građani dosadašnju politiku Vlade kazniti na izborima i da je jučerašnja izjava predsednika poraz države.\nJS: Evropa ne može da ucenjuje Srbiju\nPredsednik Jedinstvene Srbije Dragan Marković izjavio je danas da međunarodna zajednica i Evropa moraju shvatiti da ne mogu da ucenjuju Srbiju i da predsednik Srbije Boris Tadić nikad neće uraditi ništa na štetu građana Srbije.\nMarković je rekao da predsednik Srbije poštuje Ustav i da nema zaokreta u politici koju zastupa. "Tadić nikad neće uraditi nešto što je štetno građanima Srbije jer poštuje ustav. Ne možemo da prihvatimo ukidanje institucija na severu Kosova. Međunarodna zajednica i Evropa moraju shvatiti da ne mogu da ucenjuju Srbiju", kazao je on.\nOn je istakao da nema zaokreta u državnoj politici jer se Tadić sve vreme zalagao da neće priznati Kosovo i na tim osnovama je formirana i vladajuća koalicija.\nSNS traži sednicu Parlamenta\nSrpska napredna stranka traži sazivanje hitne sednice Skupštine Srbije na kojoj bi se predstavnici vlasti i opozicije dogovorili o tome u kom pravcu će se kretati politika drzave prema problemu Kosova i evropskim integracijama.\nNaprednjaci su u saopštenju ocenili da do takvog dogovora svih predsvanika vlasti i opozicije treba da dođe kroz najširu društvenu i političku debatu i podelu odgovornosti.\nSNS ocenjuje i da je Boris Tadić svojom izjavom da postoji mogućnost da Srbija ove godine ne dobije status kandidata za članstvo u EU potpisao kapitulaciju sopstvene politike koju je vodio u prethodnom periodu. "SNS smatra da država ne sme da se odrekne Kosova, niti institucija na severu Pokrajine, uz istovremenu obavezu prema građanima Srbije da se nastavi približavanje EU i borbu za podizanje životnog standarda i stvaranje uslova za bolji život", navodi SNS.\nSimić: Odnosi sa EU vraćeni nekoliko godina unazad\nProfesor Fakulteta političkih nauka u Beogradu Predrag Simić ocenio je danas da su u ovom trenutku odnosi Srbije i Evropske unije vraćeni nekoliko godina unazad i poručio da Srbija treba pažljivo da analizira situaciju u kojoj se zadesila i svoje dalje poteze.\nSimić je ocenio da se kriza i zaoštravanje odnosa sa EU i susednim zemljama, pre svega Hrvatskom, može dovesti i u vezu s raspisivanjem izbora koji treba da se održe naredne godine. On je ukazao da Srbija treba da se zapita kako je došlo do toga da počne da se urušava sve što je ostvareno posle uspešnog perioda u odnosima sa EU.\n"Srbija sad treba pažljivo da analizira poteze, treba da se zapitamo kako je došlo do toga da nemačka štampa piše o tome kako je Angela Merkel doživela šamar u Beogradu", kazao je Simić.\nOn je ocenio da je pitanje od milion dolara kako da Srbija izađe iz postojeće situacije i nastavi evropske integracije, dobije status kandidata, a ne odustane od Kosova.\nRadojević: Evro-integracije dovedene u pitanje\nPolitički analitičar Miodrag Radojević rekao je danas da je nastavak politike evrointegracija Srbije na neki način doveden u pitanje. "Čini se da se dolazi do jednog svojversnog političkog oksimorona, odnosno da će ulazak Srbije u EU biti moguć samo priznanjem Kosova", rekao je Radojević.\nIzjava Borisa Tadića da postoji mogućnost da Srbija ove godine ne dobije status kandidata za članstvo u EU, ali i da pored toga ne može da ukine institucije na severu Kosova je, kako je rekao Radojević, jasna politička poruka adresirana i na domaću i stranu javnost. Radojević je kazao da izjava predstavlja pripremu domaće javnosti da može doći do nečega što bismo mogli nazvati neočekivani zaplet, a to je da do kraja godine ne dobijemo status kandidata ni datum pregovora.\nPrema njegovim rečima, s druge strane, to je poruka i međunarodnoj javnosti da Srbija neće odustati od odbrane svojih nacionalnih ciljeva na Kosovu.\nRadojević je rekao da je Tadić poslednjom izjavom artikulisao i politiku koja je nacionalni konsenzus, u slučaju izbora između EU i Kosova, Srbija će štiti svoju suverenost. "Nažalost, u delu zapadne javnosti nema razumevanja za takvu politiku", kazao je Radojević.\nLičnosti: Boris Tadić, Čedomir Jovanović, Predrag Simić, Dragan Marković, Dubravka Filipovski, Miodrag Radojević\nInstitucije: Nova Srbija, Jedinstvena Srbija, Liberalno-demokratska partija, Srpska napredna stranka\n26. avgust 2011. 14:29:03\nBravo za LDP, TO JE PARTIJA KOJA IMA CVRSTE STAVOVE I NEMA ODUSTAJANJA OD EU. VELIKI POZDRAV TAKVOJ POLITICI\n26. avgust 2011. 15:36:52\nDosta price,molim dela\n29. avgust - 04. septembar 2011.\nJeremić: Popuštanje Albancima dovodi do još proglašenja\n20. jun 2011. 10:06 |\nNikolić: Vlada nije učinila sve neophodno za ulazak u EU\n16. jun 2011. 12:06 |\nPetrović: Najpre isplata subvencija za oranice do 30 hektara\n03. jun 2011. 16:06 |


Home Ključne funkcije Monetarna politika Instrumenti Obavezna rezerva\nOsnovni instrument monetarne politike CBCG je obavezna rezerva. Centralna banka zahtijeva od banaka da drže obaveznu rezervu na računu Centralne banke (u zemlji i/ili inostranstvu).\nZbog specifičnosti crnogorske ekonomije, CBCG pomoću instrumenta obavezne rezerve primarno utiče na likvidnost bankarskog sistema, odnosno posredno utiče na stabilnost i povjerenje u bankarski sistem. CBCG ovim instrumentom takođe utiče na nivo kreditne aktivnosti banaka, odnosno posredno utiče na dalji proces multiplikacije novca (ponudu novca) u ekonomiji. Pored toga, promjenom instrumenta obavezne rezerve može se uticati i na ročnu strukturu depozita.\nOsnovicu za obračun obavezne rezerve čine depoziti po viđenju i oročeni depoziti, osim depozita centralnih banaka. Stopa za obračun obavezne rezerve je 7,5% na dio osnovice koju čine depoziti po viđenju i depoziti ugovoreni sa ročnošću do jedne godine, odnosno do 365 dana, i 6,5% na dio osnovice koju čine depoziti ugovoreni sa ročnošću preko jedne godine, odnosno 365 dana. Obračunatu obaveznu rezervu banke izdvajaju na račun obavezne rezerve u zemlji i/ili na račune Centralne banke u inostranstvu i ne mogu je izdvajati i držati u drugom obliku. Obavezna rezerva se izdvaja u eurima. Na 50% sredstava obavezne rezerve, Centralna banka plaća bankama mjesečno, do osmog u mjesecu za prethodni mjesec, naknadu obračunatu po stopi od EONIA umanjenoj za 10 baznih poena na godišnjem nivou, s tim da ova stopa ne može biti manja od nule.\nObračunski period označava mjesečni period, od prvog do posljednjeg kalendarskog dana u mjesecu, za koji su banke dužne da obračunaju osnovicu. Period održavanja označava mjesečni period, od treće srijede u mjesecu i traje do dana koji prethodi trećoj srijedi sljedećeg mjeseca, u toku kojeg su banke dužne da održavaju propisanu obaveznu rezervu.\nBanka koja ne izdvoji obaveznu rezervu u propisanom iznosu i rokovima dužna je da, za utvrđeni iznos nepravilno obračunate ili neblagovremeno izdvojene obavezne rezerve, mjesečno plaća naknadu, po godišnjoj kamatnoj stopi od 12%.\nBanka može koristiti do 50% obavezne rezerve za održavanje dnevne likvidnosti. Ukoliko sredstva vrati istog dana ne plaća naknadu, a u slučaju da ih ne vrati istog dana plaća mjesečno naknadu po godišnjoj kamatnoj stopi od 12%.\nOdluka o obaveznoj rezervi banaka kod Centralne banke Crne Gore („Sl. list Crne Gore“ br. 88/17)\nMjesečni podaci o obaveznoj rezervi banaka kod CBCG.\nInstrument obavezne rezerve mijenjan je više puta od osnivanja CBCG.\nOsnovica za obračun obavezne rezerve:\nod januara 2018: depoziti po viđenju i oročeni depoziti, osim depozita centralnih banaka;\nod oktobra 2011: depoziti po viđenju i oročeni depoziti;\nod februara 2009. do oktobra 2011: depoziti po viđenju i oročeni depoziti;\nod januara 2008. do februara 2009: prosječno nedjeljno stanje depozita javnog sektora bez obzira na ročnost i depozita po viđenju i oročenih depozita ostalih sektora sa rokom dospijeća kraćim od dvije godine, uz primjenu diferencirane stope;\nod aprila 2006. do januara 2008: prosječno nedjeljno stanje depozita po viđenju i oročenih s rokom dospijeća kraćim od godinu dana, uz primjenu diferencirane stope;\nod sredine avgusta 2004: prosječno nedjeljno stanje depozita po viđenju i oročenih do 30 dana;\nod aprila 2003. do avgusta 2004: prosječno dvonedjeljno stanje depozita po viđenju i oročenih depozita do 30 dana i\nod januara 2002. do aprila 2003: prosječno dvonedjeljno stanje depozita po viđenju u eurima i ostalih depozita po viđenju u drugim valutama.\nStopa obavezne rezerve:\nod marta 2017: 7,5% na dio osnovice koju čine depoziti po viđenju i depoziti ugovoreni sa ročnošću do jedne godine, odnosno do 365 dana i 6,5% na dio osnovice koju čine depoziti ugovoreni sa ročnošću preko jedne godine, odnosno preko 365 dana;\nod oktobra 2011. do marta 2017: 9,5% na dio osnovice koju čine depoziti po viđenju i depoziti ugovoreni sa ročnošću do jedne godine, odnosno do 365 dana i 8,5% na dio osnovice koju čine depoziti ugovoreni sa ročnošću preko jedne godine odnosno do 365 dana;\nod juna 2009. do oktobra 2011: 10%;\nod februara 2009. do juna 2009: 11%;\nod januara 2008. do februara 2009: 19% na depozite javnog sektora, bez obzira na ročnost, na depozite po viđenju i oročene depozite ostalih sektora čiji je rok do dospijeća, na dane obračunavanja obavezne rezerve, kraći od 180 dana, a 2% na oročene depozite ostalih sektora, čiji je rok do dospijeća, na dane obračunavanja obavezne rezerve, duži od 180 dana, a kraći od dvije godine;\nod aprila 2006. do januara 2008: 19% na depozite po viđenju i oročene depozite čiji je rok do dospijeća, na dane obračunavanja obavezne rezerve, kraći od 90 dana, a 5% na oročene depozite čiji je rok do dospijeća, na dane obračuna obavezne rezerve, duži od 90, a kraći od godinu dana;\nod aprila 2003. do aprila 2006: 23% na depozite po viđenju i depozite oročene do 30 dana;\nod novembra 2002. do aprila 2003: 50% na depozite po viđenju;\nod jula do novembra 2002: 60% na depozite po viđenju;\nod marta do jula 2002: 70% na depozite po viđenju;\nod januara do marta 2002: 80% na depozite po viđenju i\ndo januara 2002: 100% na depozite po viđenju.\nIzdvajanje obavezne rezerve:\nod marta 2017: na račun obavezne rezerve u zemlji, na račune CBCG u inostranstvu;\nod januara 2016. do marta 2017: na račun obavezne rezerve u zemlji, na račune CBCG u inostranstvu, do 25% u obliku državnih zapisa koje je emitovala Crna Gora bilo koje ročnosti;\nod kraja februara 2015: na račun obavezne rezerve u zemlji, na račune CBCG u inostranstvu, do 25% u obliku državnih zapisa koje je emitovala Crna Gora bilo koje ročnosti i dodatnih 10% u obliku državnih zapisa koje je emitovala Crna Gora ročnosti do 182 dana;\nod januara 2015: na račun obavezne rezerve u zemlji, na račune CBCG u inostranstvu i do 35% u obliku državnih zapisa Crne Gore ročnosti do 182 dana;\nod januara 2014: na račun obavezne rezerve u zemlji, na račune CBCG u inostranstvu, do 30% u obliku državnih zapisa Crne Gore ročnosti do 182 dana i do 13% u obliku državnih zapisa Crne Gore ročnosti do 91 dan;\nod aprila 2012: na račun obavezne rezerve u zemlji, na račune CBCG u inostranstvu, do 35% u obliku državnih zapisa Crne Gore;\nod juna 2009: na račun obavezne rezerve u zemlji, na račune CBCG u inostranstvu, do 25% u obliku državnih zapisa Crne Gore;\nod februara 2009. do juna 2009: na račun obavezne rezerve u zemlji, na račune CBCG u inostranstvu, do 20% u obliku državnih zapisa Crne Gore;\nod januara 2008. do februara 2009: na račun obavezne rezerve u zemlji (kod CBCG), na račun CBCG u inostranstvu;\nod aprila 2006. do januara 2008: na račun obavezne rezerve u zemlji (kod CBCG), na račun CBCG u inostranstvu, do 10% u obliku državnih zapisa Republike Crne Gore;\nod aprila 2003. do aprila 2006: na račun obavezne rezerve u zemlji (kod CBCG), na račun CBCG u inostranstvu, do 25% u obliku državnih zapisa Crne Gore i\nod 2002. do aprila 2003: na račun obavezne rezerve u zemlji (kod CBCG), do 10% u obliku državnih zapisa Republike Crne Gore.\nKamatna stopa na izdvojenu obaveznu rezervu:\nod marta 2017: na 50% sredstava obavezne rezerve Centralna banka plaća bankama mjesečno, do osmog u mjesecu za prethodni mjesec, naknadu obračunatu po stopi od EONIA umanjenoj za 10 baznih poena na godišnjem nivou, s tim da ova stopa ne može biti manja od nule;\nod januara 2016. do marta 2017: na iznos sredstava koji predstavlja razliku između 50% ukupnih sredstava obavezne rezerve i iznosa sredstava koja su izdvojena u obliku državnih zapisa, a najviše na 25% ukupnih sredstava obavezne rezerve Centralna banka plaća bankama mjesečno, do osmog u mjesecu za prethodni mjesec, naknadu obračunatu po stopi od EONIA (Euro OverNight Index Average) umanjenoj za 10 baznih poena na godišnjem nivou, s tim da ova stopa ne može biti manja od nule;\nod januara 2015: na 15% sredstava obavezne rezerve Centralna banka plaća banci mjesečno naknadu obračunatu po stopi od EONIA (Euro OverNight Index Average) umanjenoj za 10 baznih poena na godišnjem nivou, s tim da ova stopa ne može biti manja od nule;\nod januara 2014: na 7% sredstava obavezne rezerve Centralna banka plaća banci mjesečno naknadu obračunatu po stopi od EONIA (Euro OverNight Index Average) umanjenoj za 10 baznih poena na godišnjem nivou, s tim da ova stopa ne može biti manja od nule;\nod januara 2013: na 15% sredstava obavezne rezerve Centralna banka plaća banci mjesečno naknadu obračunatu po stopi od EONIA (Euro OverNight Index Average) umanjenoj za 10 baznih poena na godišnjem nivou, s tim da ova stopa ne može biti manja od nule;\nod aprila 2012: na 15% izdvojenih sredstava na računu rezervi Centralna banka obračunava i plaća kamatu bankama po stopi od 1% na godišnjem nivou;\nod juna 2009: na 25% izdvojenih sredstava na računu rezervi Centralna banka obračunava i plaća kamatu bankama po stopi od 1% na godišnjem nivou;\nod februara 2009. do juna 2009: na 30% izdvojenih sredstava na računu rezervi Centralna banka obračunava i plaća kamatu bankama po stopi od 1% na godišnjem nivou;\nod januara 2008. do februara 2009: na 50% izdvojenih sredstava na računu rezervi Centralna banka obračunava i plaća kamatu bankama po stopi od 1% na godišnjem nivou;\nod aprila 2006. godine do januara 2008: na 40% izdvojenih sredstava na računu rezervi Centralna banka obračunava i plaća kamatu bankama po stopi od 1% na godišnjem nivou;\nod aprila 2003. do aprila 2006: na 25% izdvojenih sredstava na računu rezervi Centralna banka obračunava i plaća kamatu bankama po stopi od 1% na godišnjem nivou;\nod jula 2002. do aprila 2003: na 40% izdvojenih sredstava na računu rezervi Centralna banka obračunava i plaća kamatu bankama po stopi od 1% na godišnjem nivou i\nod januara do 1. jula 2002: na sredstva deponovana na računu rezerve nije se plaćala kamata.\nKamatna stopa na pogrešno obračunatu i u propisanom roku neizdvojenu obaveznu rezervu:\nod januara 2002: 12% na godišnjem nivou.\nUslovi korišćenja obavezne rezerve za likvidnost:\nBanke mogu najviše 50% obavezne rezerve koristiti za likvidnost beskamatno ako sredstva vrate do kraja istog radnog dana. Na iznos obavezne rezerve koji banka ne vrati do kraja istog radnog dana, CBCG obračunava kamatu mjesečno po stopi:\nod oktobra 2011. g. : 12% na godišnjem nivou;\nod juna 2009. g. do oktobra 2011. g. : 7% na godišnjem nivou;\nod aprila 2006. g. do juna 2009. g. : 11% na godišnjem nivou i\ndo aprila 2006. g. : 12% na godišnjem nivou.


Le Mer je naglasio da trgovinski sporovi nisu ni za koga dobri i ukazao na štetu koju pričinjava sličan spor između SAD i Kine.\nMeđutim, on je istakao da se Evropa sprema za moguće američke sankcije zbog spora o subvencijama i da Amerikanci treba da znaju da je Evropa spremna da reaguje.\nPrema njegovim riječima, on je za "prijateljski sporazum" sa američkim predstavnikom za trgovinu Robertom Lajtizerom.\nSvjetska trgovinska organizacija donijela je u maju odluku da je Evropa davala ilegalne subvencije "Erbasu" što je nanijelo štetu konkurentskoj kompaniji "Boing".\nEU je iznijela sličan slučaj pred Svjetsku trgovinsku organizaciju optužujući da je američka administracija davala ilegalne subvencije "Boingu".


TVRDE DA MOGU I BEZ SNSD Tajni plan za deblokadu Predstavničkog doma BiH | Grad Prijedor online vijesti i informacije\nPašalić: Što prije donijeti odluku o privremenoj zabrani uvoza goveđeg...\nOdblokirati rad Predstavničkog doma BiH – tako glasi cilj koji su sebi postavili SDS i PDP na jučarešnjem sastanku stranačkih delegacija, predvođenih lderima Mirkom Šarovićem i Branislavom Borenovićem.\nInače, Kolegijum Predstavničkog doma je izabran i čine ga Denis Zvizdić (SDA), Borjana Krišto (HDZ BiH) i Nebojša Radmanović (SNSD) i to je trebalo da bude naznaka sastava nove vlasti na nivou BiH.\nMeđutim, kada su krenula uslovljavanja, SNSD je odbio da učestvuje u formiranju parlamentarnih komisija, bez kojih se ne mogu razmatrati zakoni, što znači da se PS BiH nalazi u blokadi, a infrastrukturni projekti vrijedni milijarde maraka stoje jer sporazumi nisu ratifikovani.\nU SDS i PDP ne oktrivaju na koji način misle da odblokiraju Predstavnički dom BiH, ali naglašavaju da im nije cilj da zauzmu fotelje, što se može protumačiti da prioritet nije smjena Nebojše Radmanovića i na njegovo mjesto imenovanje nekoga iz ovih partija.\nAli, sudeći prema Poslovniku, druga opcija je da pokušaju izabrati parlamentarne komisije bez SNSD i njihovih koalicionih partnera.\nNaime, svaka stranka ili koalicija koja ima izabranog bar jednog poslanika ima pravo da predloži po jednog kandidata za svaku komisiju.\nIstina, Poslovnik obavezuje da sastav komisija mora da bude u skladu s raspodjelom mjesta u Predstavničkom domu, što bi trebalo da znači da u njih mora i SNSD i njihovi koalicioni partneri.\nMeđutim, važniji je uslov da jedna trećina članova u komisijama bude sa teritorije Srpske.\nMeđutim, sve to je moguće pod uslovom da SDA precrta SNSD i da započne pregovore sa SDS i PDP, a da se HDZ složi s tim.Zato su i Borenović i Šarović juče naglasili da su svjesni da SDA, HDZ i SNSD i dalje pokušavaju da formiraju vlast na nivou BiH tako što dogovaraju izmjenu ANP na način da se on smanji na samo 25 strana i da se tako izađe u susret SNSD.\nIpak, i u slučaju da se Predstavnički dom BiH deblokira, SNSD bi i dalje zadržao uticaj u Domu naroda BiH gdje ima većinu delegata u Klubu Srba, preko kojih može gotovo beskonačno da blokira sve zakone koje usvaja drugi dom.\nRazlika je samo što bi u tom slučaju kompletan pritisak bio na delegatima SNSD.\nS druge strane, i dalje je konfutna situacija kada je riječ o ulozi SDS i PDP u formiranju Savjeta ministara.\nI Šarović i Borenović tvrde da imaju legitimetet jer su njihove liste na prošlim izborima dobile 250.000 glasova, dok su liste SNSD osvojile 260.000.\nI dalje pozivaju tri stranke (SDA, SNSD i HDZ) da završe započeto, a ako ne ispiju, SDS i PDP prijete da „neće stajati po strani“, a već u sljedećem trenutku kažu da su „već aktivni“.\nNa pitanje da li će u većinu pozvati i DNS, Šarović je rekao da je sa Markom Pavićem razgovarao i da je na toj partiji da donese odluku. Inače, DNS u Predstavničkom domu BiH ima jednog poslanika Nenada Nešića.\nKako je Srpskainfo pisala, Šarović je u redovnom kontaktu sa liderom DNS Markom Pavićem, nudeći mu da napusti dvodecenijsku koaliciju sa SNSD i prikloni se SDS i PDP u pokušaju formiranja vlasti na nivou BiH.\nU međuvremenu, DNS je nezadovoljan odnosom prema njemu saopštio da “zaustavlja djelovanje” u koaliciji sa Miloradom Dodikom i uskoro se očekuje sastanak Pavića i Dodika.


Možete o njoj misliti šta hoćete, ali žena je jednostavno prelepa: "Kolinda ukrala šou Aleksandru Vučiću" - Jutarnji GLASnik\nPosted on 24/06/2017 Author Redakcija Jutarnji GLASnik\tComment(0)\nZagrebački „Jutarnji list“, izveštavajući danas sa inauguracije predsednika Srbije Aleksandra Vučića, piše o tome ta je Vučić rekao i o „nastupu“ hrvatske predsednice Kolinde Grabar Kitarović.\n„Jutarnji“ smatra da je Kitarovićeva „ukrala šou“, a da se Vučić oduševio kada je predala poklon njegovoj supruzi.\nPredsednica Hrvatske tokom svečane ceremonije pozdravila se sa predsednikom Srbije, a potom je njegovoj supruzi Tamari uručila poklon u maloj crvenoj kutiji.\nZagrebački „Jutarnji“ se potom u tekstu bavio brojkama i ističe da je prisustvovalo 6.000 zvanica i delegacije iz 21 zemlje i to, kako navode, uglavnom iz regiona.\nOsim toga, oni ističu i da je propisan posebni dres-kod po kojem su muškarci morali da budu u crnim ili tamnim odelima.\nPortal potom navodi šta je Vučić izjavio, uz poseban osvrt na deo o tome da je Srbija spremna da napravi iskorak iz mitologije budućnost, i ističu da je Kolinda Grabar Kitarović bila ubedljivo prva zvezda inauguracije, prenosi B92.\nObučena u haljinu boje ciklame s hrvatskim brošem na srcu stajala je u prvom redu i čini se da se Vučić s njom najsrdačnije pozdravio. Razlog tome je i poklon koji je Kolinda dala Vučićevoj supruzi Tamari. Poklon je bio upakovan u crvenu kutijicu čiji je sadržaj za sada nepoznat, ali, kako je „Blic“ ranije pisao, da će na kraju završiti kod Vučićevog sina, navodi „Jutarnji“.\nMi samo možemo da zavidimo Hrvatima, jer oni, ako moraju da gledaju svog predsednika, bar mogu da uživaju u lepoti, pa ako im se ne sviđa govor, isključe ton, dok nama ne pomaže ni isključivanje tona ni slike, naš je kao bolest, vreba nas na svakom ćošku.\nNavijačka modna kombinacija Kolinde Grabar Kitarović na NATO samitu\nGrabar Kitarović: Ne spuštam se na nivo da komentarišem Vučićev govor\nKolinda: Ne vidim da ćemo se sa Srbijom ikada složiti…\nTagged KOLINDA GRABAR KITAROVIĆ


<!-code for Google add-> jul 13, 2017 - MagazinNina\nMagbet stiže u Tivat\njul 13, 2017 jul 13, 2017 Milena\nPlesna predstava Magbet, rađena u koprodukciji Centra za kulturu Tivat i Bitef teatra iz Beograda premijerno će biti izvedena 22. Jula u Tivtu, u okviru Festivala Purgatorije. Dan kasnije 23. jula, na sceni Atrijum Buća održaće se repriza plesne predstave. Koreografija predstave Magbet povjerena je mladom koreografu Milošu Isailoviću, koji je u Bitef dens kompaniji ostvario veliki broj izuzetnih igračkih...\tprocitaj više\nBojan Marović još jednom pokazao koliko mu je važna porodica\nBojan Marović je uvijek isticao koliko mu znači porodica i koliko je vezan za majku i mlađeg brata prema kome je, kao i svaki stariji brat, imao zaštitnički stav. Poznati pjevač je krajem juna nekoliko dana proveo u predivnom Etno selu Stanišići u blizini Bjeljine, a sa njim je bio i njegov brat Boris, fudbaler, miljenik mnogih djevojaka. Ljepotu mjesta...\tprocitaj više\nSergej Ćetković u Tivtu i Herceg Novom\nPop zvijezda Sergej Ćetković u okviru turneje “Moj svijet” krajem ovog mjeseca održaće dva koncerta u Crnoj Gori, prvo u Tivtu na Ljetnjoj pozornici 24. jula,a dva dana kasnije u Herceg Novom na Kanli kuli. https://www.instagram.com/p/BWcNNZAjf9a/?taken-by=cetkovics&hl=en "Skoro tri godine nijesam svirao u ova dva grada, pa se radujem što ću se opet pokloniti publici. Turneja 'Moj svijet' krenula je...\tprocitaj više\nNovak Đoković: Možda je vrijeme za pauzu\njul 13, 2017 Milena\nNovak Đoković bi mogao da napravi dužu pauzu u karijeri jer ga povreda lakta, zbog koje je bio prinuđen da se povuče sa Vimbldona, muči već godinu i po dana. Najbolji srpski teniser nakon što je zbog povrede predao meč Tomašu Berdihu u četvrtfinalu Vimbldona, izjavio je da razmišlja o dužoj pauzi. "Nije u pitanju rame, kao što su...\tprocitaj više